Ομιλία Ευάγγελου Βενιζέλου στην κεντρική προεκλογική συγκέντρωση στην Αθήνα (Σπόρτινγκ) | ΠΑΣΟΚ\nΟμιλία Ευάγγελου Βενιζέλου στην κεντρική προεκλογική συγκέντρωση στην Αθήνα (Σπόρτινγκ)\nΞεχάστηκαν οι μη προνομιούχοι που ήρθαν στο επίκεντρο της προσοχής του ΠΑΣΟΚ, ξεχάστηκαν όλα όσα έκανε το ΠΑΣΟΚ για την ελληνική μεσαία τάξη, για τον μικρομεσαίο, για το κοινωνικό κράτος, για το επίπεδο ζωής, για την προστασία της εθνικής ακεραιότητας ανεξαρτησίας και υπερηφάνειας.\nΤο έργο αυτό υπάρχει όμως, είναι καταγεγραμμένο στην ιστορία και στη συλλογική συνείδηση του έθνους και όσο κι αν κάποιοι προσπαθούν να το αμαυρώσουν, να το υποβαθμίσουν, κανείς δεν μπορεί να σβήσει τη φωτεινή μορφή του Ανδρέα Παπανδρέου, της Μελίνας Μερκούρη, του Γιώργου Γεννηματά, του Αναστάση Πεπονή, του Γιάννη Αλευρά, του Γιάννη Χαραλαμπόπουλου.\nΦίλες και φίλοι, η Αθήνα δίνει σήμερα εδώ ένα ηχηρό παρόν, ένα μήνυμα ενότητας, συσπείρωσης και αποφασιστικότητας. Αλλά σας λέω το μήνυμα είναι το ίδιο παντού όπου πήγα, στην Καβάλα, στην Καστοριά, στη Σπάρτη, στην Τρίπολη, στην Καλαμάτα, τη Λάρισα, την Καλλιθέα, την Παλλήνη, τη Χαλκίδα, το Αγρίνιο, τα Ιωάννινα, τη Ρόδο και φυσικά τη Θεσσαλονίκη την Κυριακή. Αυτό είναι ένα οδοιπορικό αλήθειας που ολοκληρώνεται μεθαύριο στη Θράκη.\nΦίλες και φίλοι, το ΠΑΣΟΚ ,εις πείσμα όλων εκείνων που το ήθελαν και το θέλουν πολιτικά νεκρό, είναι και θα είναι ο καταλύτης και ο διαμορφωτής των πολιτικών εξελίξεων.\nΚαλούμε σήμερα από δω από το Sporting όλους τους ανθρώπους του χώρου μας να έρθουν εδώ στην κοίτη της παράταξης, τώρα στις εκλογές την Κυριακή όχι μετά από αυτές .Τους θέλουμε τώρα εδώ στην κάλπη, να ρίξουν τη χρήσιμη και την κρίσιμη ψήφο στο ΠΑΣΟΚ και την παράταξή μας. Αυτή είναι η χρήσιμη ψήφος με κοινοβουλευτικό αντίκρισμα.\nΦίλες και φίλοι, έχω πει πολλές φορές πως το στοίχημα των εκλογών αυτών δεν είναι το ποιος θα βγει πρώτος ή δεύτερος, ποια κυβέρνηση θα σχηματιστεί, ποιος είναι στην Αντιπολίτευση. Αυτά είναι πάντοτε κρίσιμα, υπό φυσιολογικές συνθήκες, αλλά εμείς είμαστε ακόμη ένα βήμα πριν το τέλος της κρίσης και πρέπει να είμαστε ιδιαίτερα προσεκτικοί.\nΤο πραγματικό στοίχημα των εκλογών είναι προς ποια κατεύθυνση θα πορευτεί η χώρα για πολλά-πολλά χρόνια, ποια θα είναι η μοίρα μας ,όχι απλά η στρατηγική μας.\nΤο πραγματικό δίλημμα είναι εάν το έθνος θα κάνει ένα βήμα μπροστά ώστε να φτάσουμε στην έξοδο από το μνημόνιο και να περάσουμε στη νέα φάση που αποκαθιστά την ισοτιμία και την υπερηφάνεια της χώρας μέσα στην Ευρωζώνη και την Ευρωπαϊκή Ένωση ή αν θα κάνουμε -επειδή το θέλουμε ή κατά λάθος -πολλά βήματα πίσω ,εξανεμίζοντας τις θυσίες και τα επιτεύγματα του λαού μας.\nΓι’ αυτό οι εκλογές είναι κομβικές, στρατηγικές. Η τεχνητή τυφλή πόλωση μεσαίου επιπέδου μεταξύ ΝΔ και ΣΥΡΙΖΑ, ΣΥΡΙΖΑ και ΝΔ, οφείλεται στο εκλογικό σύστημα, στο γεγονός ότι από αδράνεια προβλέπεται ένα πολύ μεγάλο μπόνους 50 εδρών για το πρώτο κόμμα, ακόμη κι αν κινείται σε μεσαία εκλογικά επίπεδα, ακόμη κι αν είναι μόλις μία ψήφο μπροστά.\nΑλλά κατά βάθος αυτή η τυφλή μετωπική πόλωση, είναι σύγκρουση ανάμεσα σε δύο αδιέξοδες πολιτικές. Η ΝΔ εκφράζει, το λέμε πάντα, την πολιτική του άγαρμπου και αναποτελεσματικού τελικά εκφοβισμού, «εάν δεν είμαι εγώ η χώρα καταστράφηκε».\nΟ ΣΥΡΙΖΑ εκφράζει την πολιτική ενός αφελούς και κουτοπόνηρου τελικά εφησυχασμού, που προσπαθεί να κρύψει τα προβλήματα, να εξωραΐσει την κατάσταση, να δημιουργήσει ψευδαισθήσεις. Εμείς έχουμε τραβήξει κόκκινες γραμμές και προς τη μια και προς την άλλη από τις δύο αυτές αντιλήψεις.\nΕμείς αντιτάσσουμε ,φίλες και φίλοι ,την πολιτική της αλήθειας και λέμε: Η χώρα θα βρεθεί στη κάλπη στις 25 Ιανουαρίου, σε τρεις μέρες ,ακέραιη ,ολόκληρη ,ασφαλής, με τις τράπεζες να λειτουργούν, με την οικονομία να αναπτύσσεται, με τη διαπραγμάτευση ένα βήμα πριν το κλείσιμό της. Αλλά από κει και πέρα ο ελληνικός λαός, δηλαδή ο κάθε πολίτης ατομικά έχοντας εις ολόκληρόν την ευθύνη για την πορεία της πατρίδας, αποφασίζει, κρίνει που θα πάμε.\nΞέρετε ότι σήμερα κι αύριο στη Φρανκφούρτη ,στην Ευρωπαϊκή Κεντρική Τράπεζα, κρίνονται θέματα φαινομενικά τεχνικά, που ενδιαφέρουν τους ειδικούς, αλλά στην πραγματικότητα θέματα καθοριστικά για την οικονομική ασφάλεια και την πορεία της πατρίδας μας. Έχει λοιπόν πολύ μεγάλη σημασία να πούμε ότι εμείς αγωνιζόμαστε όλες οι αποφάσεις να είναι θετικές και θα αγωνιζόμαστε και μετά την Κυριακή στο όνομα του έθνους, γιατί εμείς δε θέλουμε να καταστραφεί η χώρα για να δικαιωθούμε πολιτικά.\nΣε σχέση με τους Ευρωπαίους και ξένους εταίρους εμείς, το ΠΑΣΟΚ, η Δημοκρατική Παράταξη, θα είμαστε πάντα στο πλευρό της νόμιμης κυβέρνησης της χώρας, της κυβέρνησης που αναδεικνύει ο ελληνικός λαός. Άλλοι την αμφισβήτησαν, άλλοι αρνήθηκαν τη δύναμη της υπογραφής της. Και αυτό στρέφεται τελικά κατά της χώρας. Εμείς όχι. Δεν θα κάνουμε αυτό το τεράστιο ιστορικό λάθος.\nΓι’ αυτό ,φίλες και φίλοι, εμείς ζητάμε να είναι το ΠΑΣΟΚ ο τρίτος πόλος. Θα μου πείτε περιορισμένη φιλοδοξία για το μεγάλο ΠΑΣΟΚ του 48%. Για το ΠΑΣΟΚ που κατηύθυνε τις τύχες και την πορεία του έθνους επί 10ετίες. Ναι, έτσι θέλησε ο ελληνικός λαός. Όμως, έστω και σε αυτό το επίπεδο το ΠΑΣΟΚ μπορεί να παίξει καταλυτικό ρόλο και να είναι έτοιμο να διεκδικήσει ξανά αυτό που του ανήκει αξιακά, ιδεολογικά, κοινωνικά, ιστορικά. Όχι στο όνομα του παρελθόντος, αλλά στο όνομα του μέλλοντος του τόπου μας.\nΖητούμε την τρίτη εντολή, γιατί θέλουμε να είμαστε και θεσμικά εγγυητής της εθνικής σταθερότητας που είναι και προοδευτική, γιατί προοδευτικό είναι το ασφαλές, προοδευτικό είναι αυτό που καλύπτει τον αδύναμο πολίτη.\nΠροοδευτικό είναι αυτό που επιτρέπει στην οικονομία να αναπτυχθεί.\nΠροοδευτικό είναι αυτό που επιτρέπει την αναδιανομή ενός πλεονάσματος που για να το μοιράσεις πρέπει να το έχεις.\nΠροοδευτικό δεν είναι το ριψοκίνδυνο, το αφελές, το ερασιτεχνικό.\nΡιζοσπαστικό δεν είναι όποιο ορίζεται έτσι, αλλά αυτό που πραγματικά κάνει τομές.\nΦίλες και φίλοι έχει πολύ μεγάλη σημασία να θυμόμαστε πάντα τη δύσκολη σχέση στην οποία αναφερόμαστε όλες αυτές τις μέρες, ανάμεσα στη δημοκρατία, την αλήθεια και την κρίση. Στην πραγματικότητα τα ψέματα διαχρονικά έφεραν την κρίση. Είτε ψέματα συνειδητά, είτε ψέματα από αδυναμία κατανόησης της κατάστασης.\nΗ έλλειψη ειλικρίνειας είναι αυτή που έφερε την κρίση. Γι’ αυτό στους συμπολίτες μας που ζητάνε την αλήθεια, αλλά τελικά προτιμούν και ψηφίζουν το εύκολο ψέμα, τους λέμε να σκεφτούν. Η περίσκεψη είναι αυτή που επιτρέπει τη σωστή επιλογή. Ψύχραιμα, με συνείδηση της ιστορίας, χωρίς εύκολους ενθουσιασμούς και χωρίς μια οργή που είναι αναμφίβολα δικαιολογημένη, αλλά που δυστυχώς στρέφεται κατά του ΠΑΣΟΚ και έτσι αδικούμαστε ακόμη και στην κατανομή της οργής του ελληνικού λαού.\nΦίλες και φίλοι, μέχρι το 2009 πράγματι η κάθε Ελληνίδα και ο κάθε Έλληνας είχε το δικαίωμα να λέει ότι δεν ήξερε, δεν του είπε κανείς την αλήθεια. Δεν είχε προειδοποιηθεί. Άκουσε ψέματα, ανευθυνότητες, κενές υποσχέσεις. Τις πίστεψε και δημοκρατικά ,με μεγάλες πλειοψηφίες ,εγκρίθηκαν μεγάλα ιστορικά λάθη που οδήγησαν τη χώρα σε απόγνωση, την ταπείνωσαν, την ευτέλισαν.\nΤώρα όμως δεν υπάρχει τεκμήριο αθωότητας για κανένα. Τώρα υπάρχει τεκμήριο γνώσης και γι’ αυτό πρέπει όλοι να είναι καχύποπτοι και απαιτητικοί. Αυτό έχει μεγάλη σημασία γιατί, όπως ξαναγνωριστήκαμε το 2010 και αυτό απέβη εις βάρος του ΠΑΣΟΚ, γιατί αναγκαστήκαμε να αποχωριστούμε ένα μεγάλο μέρος της κοινωνικής μας βάσης, που εμείς το είχαμε διαπαιδαγωγήσει σε μια συγκεκριμένη πολιτική συμπεριφορά, έτσι και τώρα ,μετά τις εκλογές, θα ξαναγνωριστούμε όλοι στον τόπο αυτό, γιατί τώρα ήρθε η ώρα να εξαργυρωθούν οι επιταγές χωρίς αντίκρισμα.\nΚαι ας μην ξεχνιόμαστε – γιατί η ώρα των εκλογών είναι και ώρα του απολογισμού -πως βρισκόμαστε εδώ και θα βρισκόμαστε μέχρι και την Κυριακή υπεύθυνοι για την διακυβέρνηση του τόπου στο ποσοστό που αυτό μας αναλογεί, επειδή ο ελληνικός λαός μας έδωσε ρητή και καθαρή εντολή να το κάνουμε αυτό στις διπλές εκλογές του 2012. Το 2012 το ΠΑΣΟΚ πήρε στις πρώτες εκλογές το μέτριο, το σοκαριστικό για τα δεδομένα μας 13,5%. Και στις δεύτερες εκλογές το 12,4%.\nΑλλά η πολιτική μας πρόταση, η δική μας στρατηγική ψηφίστηκε από το 47% του ελληνικού λαού στις εκλογές του Ιουνίου, γιατί και η Ν.Δ. και η ΔΗΜΑΡ τότε είχαν προσχωρήσει με καθυστέρηση στην δική μας πολιτική, αφού είχαν περάσει την εύκολη και ένδοξη αντιμνημονιακή περίοδο των Ζαππείων, των ισοδυνάμων, των αγανακτισμένων στις πλατείες μαζί με το ΣΥΡΙΖΑ, μαζί με την ακροδεξιά, μαζί με όλα τα αριστερίστικα στοιχεία που μπορούσαν να βρεθούν.\nΈχει πολύ μεγάλη σημασία, φίλες και φίλοι, σήμερα μιλώντας στον ελληνικό λαό τρεις μέρες πριν τις εκλογές, να πούμε ότι για μας η κόκκινη γραμμή για την ασφαλή πορεία του τόπου, όχι απλά και μόνο προς την έξοδο από το μνημόνιο και την κρίση, αλλά προς την ανάπτυξη, την πρόοδο, την ευημερία, την κοινωνική δικαιοσύνη, την αποκατάσταση αδικιών, την απασχόληση, γιατί το μεγάλο μαράζι της κοινωνίας είναι η ανεργία και ιδίως η ανεργία των νέων. Αυτή λοιπόν η πορεία έχει πέντε σημεία-προϋποθέσεις.\nΗ πρώτη προϋπόθεση είναι ηπολιτική σταθερότητα. Η συναίνεση επιτέλους. Αυτό που λέγαμε και το 2012. Κυβέρνηση συνεργασίας όλων των δημοκρατικών δυνάμεων ευρωπαϊκού προσανατολισμού, χωρίς αποκλεισμούς και αυτοαποκλεισμούς. Το 2012 θέλαμε και το ΣΥΡΙΖΑ, αλλά διέφυγε στην ευκολία της αντιπολίτευσης. Δεν μπήκε ούτε στην εθνική ομάδα διαπραγμάτευσης. Θέλαμε φυσικά τη ΔΗΜΑΡ που ζητούσε εντολή για λύση, αλλά ήρθε, κάθισε, έφυγε, χάθηκε. Τώρα με κορμό αναγκαστικά το πρώτο κόμμα, με τη συμμετοχή όλων των δημοκρατικών δυνάμεων, με προοδευτικό πρόσημο, γιατί η ουσία της πολιτικής μας είναι προοδευτική, θέλουμε σταθερότητα, συστράτευση, συναίνεση. Και το ΠΑΣΟΚ λοιπόν που είναι εδώ ,ζητάει από όλους τους πολίτες να μας ακούσουν με προσοχή, να ακούσουν την αλήθεια μας.\nΟικονομική σταθερότητα, ολοκλήρωση της διαπραγμάτευσης, όχι πιστωτικό γεγονός, όχι χρεοκοπία, όχι επιστροφή στο μηδέν ή υπό το μηδέν τώρα ένα μέτρο πριν το τέλος. Όχι να παραμείνουμε ηθελημένα όμηροι στο μνημόνιο. Είναι πραγματικά αστείο, εξοργιστικό, οι αντιμνημονιακές δυνάμεις να προτείνουν την παράταση της παραμονής στο μνημόνιο χωρίς δάνειο, μόνο με σκληρούς όρους και αυστηρή τρόικα. Είναι ποτέ δυνατόν;\nΤρίτο. Εφαρμογή των αποφάσεων που ήδη έχουν ληφθεί και συμφωνηθεί από το Φεβρουάριο του 2012 για περαιτέρω κούρεμα του χρέους, για ακόμημεγαλύτερη βιωσιμότητα. Για μια Ελλάδα που μπορεί να επανέλθει στις αγορές ,γιατί δυστυχώς η κυριαρχία στις μέρες μας συνδέεται με τη δυνατότητα ενός κράτους να είναι στις αγορές και να δανείζεται από αυτές με καλά επιτόκια.\nΤέταρτο.Θεσμική σταθερότητα, συναινετική εκλογή του Προέδρου της Δημοκρατίας που ενώνει το έθνος. Προσέξτε, που ενώνει το έθνος, όχι που δημιουργεί την περιπαικτική εντύπωση μιας παρασκηνιακής συμφωνίας, ανάμεσα στα δυο μεγάλα κόμματα, που ενώνει όλο το έθνος. Εκλογικό σύστημα που καταργεί τον εκβιαστικό αυτό εκλογικό νόμο του μπόνους των 50 εδρών και αναθεώρηση του Συντάγματος με ευρεία πλειοψηφία 180 Βουλευτών στη Βουλή που θα διαμορφώσει τις διατάξεις.\nΠέμπτο σημείο ξεχασμένο, αλλά πρέπει να το υπογραμμίσουμε, γιατί εδώ υπάρχει όχι κομματικός αλλά εθνικός εφησυχασμός.Εθνική σταθερότητα και ασφάλεια, συναίνεση στην εξωτερική πολιτική και την πολιτική ασφάλειας και άμυνας. Γιατί η Ελλάδα βρίσκεται σε ένα πεδίο έντασης, περιβάλλεται από κρίσεις, δέχεται προκλήσεις, έχουμε ανοιχτά θέματα στο κυπριακό, στο Αιγαίο, στην Ανατολική Μεσόγειο, στα Δυτικά Βαλκάνια. Ναι, κινούμαστε αθόρυβα, ναι προλαβαίνουμε καταστάσεις, ναι διαμορφώνουμε το στρατηγικό πλαίσιο, αλλά αυτό πρέπει να είναι κοινή θέση όλων των πολιτικών δυνάμεων.\nΚαι ένα επιπλέον στοιχείο, το πιο σημαντικό, εθνικό σχέδιο ανασυγκρότησης, που βλέπει στο μέλλον και στο μέλλον βλέπουμε όταν δίνουμε απάντηση στο πρόβλημα της ανεργίας. Εμείς ,φίλες και φίλοι, έχουμε παρουσιάσει ήδη από το Μάιο ,εν όψει των ευρωεκλογών, το ολοκληρωμένο εθνικό σχέδιο ανασυγκρότησης για το οποίο δούλεψαν εκατοντάδες επιστήμονες ειδικοί, στελέχη του κόμματος, στελέχη της Αυτοδιοίκησης, στελέχη των μαζικών φορέων, στελέχη της κοινωνίας των πολιτών.\nΑλλά ο κορμός της πρότασής μας είναι η απασχόληση. Μετρήσαμε ότι μπορούμε να δημιουργήσουμε 640 χιλιάδες θέσεις εργασίας τα επόμενα τέσσερα με πέντε χρόνια και όπως λέω πάντα η Διεύθυνση Μελετών της Εθνικής Τράπεζας μας διόρθωσε ότι μπορούμε να δημιουργήσουμε 720 χιλιάδες θέσεις εργασίας, μετρημένες μία-μία στον αγροτικό τομέα, στην ενέργεια, στις υποδομές, στον τουρισμό, στο εμπόριο, στη μεταποίηση, στην έρευνα και την καινοτομία, στη νεανική επιχειρηματικότητα, στη γυναικεία επιχειρηματικότητα, στην κοινωνική οικονομία ,τον λεγόμενο τρίτο τομέα.\nΑλλά για να έχεις απασχόληση χρειάζεσαι πολιτική σταθερότητα, ασφάλεια δικαίου, επενδύσεις και ξένες και εγχώριες, ρευστότητα, άρα ένα τραπεζικό σύστημα που λειτουργεί. Χρειάζεσαι αξιοποίηση των ενδογενών πόρων, της γης και των ανθρώπων, αξιοποίηση των διαθέσιμων πόρων του ΕΣΠΑ, της κοινής αγροτικής πολιτικής, αξιοποίηση των συγχρηματοδοτούμενων έργων.\nΥπάρχουν πολλά να γίνουν στις υποδομές, στον τουρισμό, στην ενέργεια, στη βιομηχανία τροφίμων, μας καθοδηγεί η χώρα από μόνη της, τα πλεονεκτήματα της ελληνικής οικονομίας είναι οφθαλμοφανή, το ζήτημα είναι η πολιτική βούληση, το ζήτημα είναι να έχεις ένα σταθερό πλαίσιο πολιτικό και θεσμικό, να μην παίζεις με την οικονομία και τους πολίτες.\nΚαι μόνον έτσι η Ελλάδα θα ξαναγίνει ισότιμη μέσα στην Ευρώπη, πραγματικός παίκτης των πανευρωπαϊκών συσχετισμών και όχι παρίας και ζήτουλας.\nΠράγματι έχει δίκιο ο Σεργκέι που μίλησε για τη δυσκολία των ευρωπαϊκών συσχετισμών. Η κρατούσα αντίληψη στην Ευρώπη είναι μονοδιάστατη, συντηρητική, πιστεύει βαθιά ότι χωρίς δημοσιονομική προσαρμογή και πειθαρχία, χωρίς μείωση και εξαφάνιση τελικά των ελλειμμάτων δεν υπάρχει ανάπτυξη και απασχόληση.\nΑλλά καθ΄ οδόν η πολιτική αυτή έχει θύματα, θύματα που είναι άνθρωποι αλλά και εθνικές οικονομίες, γιατί η Ευρώπη και ειδικότερα η Ευρωζώνη έχει κλειδωμένες ανισότητες μεταξύ των κρατών-μελών, γιατί ο Έλληνας να δανείζεται με πενταπλάσιο επιτόκιο από τον Γερμανό επιχειρηματία;\nΑλλά μόνον το ευρωπαϊκό πλαίσιο είναι αυτό που προσφέρεται, δεν υπάρχει τίποτα καλύτερο, δεν έχουμε άλλη δυνατότητα, ούτε τον μοναχικό δρόμο, ούτε οποιαδήποτε άλλη συνεργασία. Αυτή είναι η ιστορική παρακαταθήκη της ευρωπαϊκής σοσιαλδημοκρατίας, χωρίς την οποία δε θα υπήρχε το μεγαλύτερο επίτευγμα του 20ου αιώνα που είναι το ευρωπαϊκό κοινωνικό κράτος, ότι σπουδαιότερο έφτιαξε ο ανθρώπινος πολιτισμός και θεσμικά και οικονομικά.\nΑλλά για να μπορέσουμε να αλλάξουμε τους συσχετισμούς, πρέπει να είμαστε μέσα στο παιχνίδι, πρέπει να έχουμε σχέσεις με τα προοδευτικά, σοσιαλιστικά, σοσιαλδημοκρατικά, εργατικά, δημοκρατικά κόμματα που κυβερνούν ή που είναι έτοιμα να κυβερνήσουν. Δεν μπορείς από το περιθώριο να επηρεάσεις τον πυρήνα των ευρωπαϊκών συσχετισμών.\nΜπορείς να δημιουργείς επικοινωνιακές εντυπώσεις, μπορεί να είσαι αντικείμενο συζήτησης, αλλά δεν επηρεάζεις τους πραγματικούς συσχετισμούς, δεν βοηθάς ούτε τη χώρα σου, ούτε την οικονομία σου, ούτε τους πιο αδύναμους πολίτες σου.\nΈχει πολύ μεγάλη σημασία, φίλες και φίλοι, να επιμείνουμε στο όραμά μας για ένα κανονικό κράτος, ένα κανονικό ,λειτουργικό ,σύγχρονο, ευρωπαϊκό κράτος, ένα κοινωνικό κράτος δικαίου στην Ελλάδα, στην υπηρεσία της ανάπτυξης και του πολίτη.\nΚι αυτό σημαίνει πολλά για τη Δημόσια Διοίκηση, για τη δικαιοσύνη, για τη λειτουργία των σχολείων και των πανεπιστημίων. Πολλά για την παραγωγική βάση, πολλά για το φορολογικό σύστημα που ποτέ δεν μπορέσαμε τα τελευταία πέντε χρόνια να το κοιτάξουμε συνολικά, να το ξαναστήσουμε εξ αρχής, με αναπτυξιακά και κοινωνικά κριτήρια.\nΓιατί ήμασταν πραγματικά υπό την πίεση της καθημερινής απειλής και του εκβιασμού για ταμειακά-εισπρακτικά αποτελέσματα. Με την ψυχή στο στόμα έχουν γίνει όλες οι αναγκαστικές και εκβιαστικές ρυθμίσεις, ξέρουμε πολύ καλά πόση σημασία έχει να μειώσεις τους συντελεστές, να αποκαταστήσεις αδικίες, να δώσεις κίνητρα αναπτυξιακά και κυρίως να οργανώσεις ένα φορολογικό σύστημα που λειτουργεί κοινωνικά δηλαδή αναδιανεμητικά.\nΘα γίνει αυτό, τώρα φτάνουμε στο σημείο αυτό και βέβαια αυτό δεν μπορεί να γίνει μόνον κεντρικά από το κράτος των Αθηνών, πρέπει να γίνει μέσα από τους τοπικούς και περιφερειακούς συνασπισμούς ανάπτυξης, μέσα από την ενεργοποίηση όλων των δημιουργικών των αυθεντικών δυνάμεων της ελληνικής κοινωνίας.\nΘα μου πείτε όμως, φίλες και φίλοι, γιατί παρόλα αυτά είμαστε εύθραυστοι, γιατί υπάρχει απειλή, γιατί υπάρχει κίνδυνος, ενώ έχουμε καταφέρει τόσα πολλά, τόσα σημαντικά τα τελευταία πέντε χρόνια; Γιατί ενώ έχουμε φύγει μακριά από τα ελλείμματα και είμαστε στα μεγαλύτερα πρωτογενή πλεονάσματα διεθνώς, γιατί ενώ έχουμε ισχυρές τράπεζες, γιατί ενώ έχουμε θετικό ρυθμό ανάπτυξης μετά από εφτά χρόνια ύφεσης γιατί ενώ έχουμε εκμηδενίσει το έλλειμμα του ισοζυγίου τρεχουσών συναλλαγών κι έχουμε κερδίσει πόντους στην ανταγωνιστικότητα, γιατί είμαστε τόσο εύθραυστοι ακόμη, γιατί περιμένουμε τη Φρανκφούρτη, γιατί θέλουμε ρευστότητα από την Ευρωπαϊκή Κεντρική Τράπεζα, γιατί έχει τόση σημασία όλη αυτή η συζήτηση που ηχεί τεχνική αλλά και απειλητική;\nΓιατί ,φίλες και φίλοι, δυστυχώς βάζουμε τα χεράκια μας και βγάζουμε τα ματάκια μας μόνοι μας. Γιατί το πρόβλημά μας είναι η έλλειψη πολιτικής συναίνεσης, η έλλειψη πολιτικής συνεννόησης, η έλλειψη πολιτικής σοβαρότητας. Γιατί ακόμη και τώρα υπάρχουν πολιτικές δυνάμεις που καλλιεργούν μέσα στην κοινωνία την πεποίθηση ότι υπήρχε άλλος ,πιο εύκολος ,δρόμος το 2009, το 2010 κι εμείς επειδή είμαστε δοσίλογοι ή συνωμότες δεν τον ακολουθήσαμε.\nΤο πίστεψαν και οι Κύπριοι κι όταν πήγαν στο σχέδιο βήτα βρήκαν τις καταθέσεις κουρεμένες. Ακόμη και τώρα υπάρχουν πολλοί που πιστεύουν ότι δεν διαπραγματευθήκαμε σωστά, ότι η διαπραγμάτευση είναι εύκολη, ότι θα σχηματιστεί η νέα ριζοσπαστική κυβέρνηση και η Ευρώπη θα υποκλιθεί και θα τα δώσει όλα. Δεν αναρωτιούνται γιατί δεν τα έδωσε σε μας, για να μας βοηθήσει και πολιτικά.\nΓιατί λέτε; Τι ευρωπαϊκό κόλπο ήταν αυτό; Να μας υπονομεύσουν, εμάς που πιστεύουμε στην Ευρώπη και δίνουμε αγώνα με τα Ευρωπαϊκά Σοσιαλιστικά Κόμματα ,να μην μας επιτρέψουν να εμφανίσουμε ένα ωραίο αποτέλεσμα στον ελληνικό λαό με κλεισμένα τα πάντα και να θέλουν να βοηθήσουν τον ΣΥΡΙΖΑ να κερδίσει τις εκλογές ,για να διαπραγματευτούν μαζί του και να του τα δώσουν όλα.\nΈχω μια ήπια και ευγενική εξήγηση. Ο τρόπος που φέρονται, ο τρόπος που φέρθηκαν και σε εμάς -γιατί είναι πολιτικά μυωπικοί μονοδιάστατοι και γιατί η Ευρώπη κάνει συνεχώς τεράστια πολιτικά και οικονομικά λάθη-ο τρόπος που φέρθηκαν σε εμάς είναι απλώς ένα δείγμα για τον τρόπο με τον οποίο θα αντιμετωπίσουν και την επόμενη και τη μεθεπόμενη ελληνική κυβέρνηση και αυτό είναι η προειδοποίηση προς όλους. Όχι η απειλή, η επίγνωση.\nΔεν παίρνω τη δεύτερη εξήγηση, την πιο πονηρή γιατί δεν πιστεύω στη θεωρία της συνωμοσίας ότι ήθελαν μια κυβέρνηση στην Ελλάδα η οποία να προβάλλει επιχειρήματα και αξιώσεις που θα δώσουν την ευκαιρία στους Ευρωπαίους και άλλους ξένους εταίρους της χώρας να δοκιμάσουν τα όρια αντοχής του ελληνικού λαού, της ελληνικής κοινωνίας και της ελληνικής οικονομίας. Και δεν το πιστεύω αυτό γιατί δεν θα αφήσουμε να γίνει, γιατί εμείς στη διαπραγμάτευση θα είμαστε στο πλευρό του ελληνικού λαού, στο πλευρό της ελληνικής κοινωνίας και στο πλευρό της νόμιμης Ελληνικής κυβέρνησης.\nΑλλά η Ελλάδα ,με αποτελέσματα πολύ καλύτερα από την Πορτογαλία ,είναι εκτός αγορών με απαγορευτικά επιτόκια, η Πορτογαλία ,παρ’ ότι μια Τράπεζά της είχε τεράστιο πρόβλημα πριν λίγους μήνες ,είναι στις αγορές αξιοπρεπέστατα με 2%. Το μεγάλο οικονομικό πρόβλημα, φίλες και φίλοι, είναι το πολιτικό και αυτό προκάλεσε την εμπλοκή στη διαπραγμάτευση ,γιατί οι εταίροι μας ανέβασαν τεχνητά το πήχη βλέποντας ότι η κυβέρνηση δεν έχει ορίζοντα, ότι η υπογραφή της δεν αναγνωρίζεται από τους επόμενους ότι πολιτικές δυνάμεις που έχουν σοβαρά ποσοστά δεν αναγνωρίζουν την αρχή της συνέχειας του κράτους.\nΕκλογές γίνονται συνεχώς στην Ευρώπη, Πρωθυπουργοί και Κυβερνήσεις αλλάζουν, αλλά τα κράτη έχουν μόνιμες πολιτικές, εθνικές στρατηγικές, οικονομικούς εθνικισμούς πολλές φορές. Η αρχή της συνέχειας του κράτους είναι το θεμέλιο και της ευρωπαϊκής και της διεθνούς συνεργασίας.\nΑλλά όταν ο πήχης ανέβηκε σκόπιμα στη διαπραγμάτευση το ΠΑΣΟΚ, οι βουλευτές μας έθεσαν τις κόκκινες γραμμές.\nΕίπαμε και λέμε όχι στη μείωση μισθών και συντάξεων, δεν το αντέχει η κοινωνία δεν το χρειάζεται η οικονομία. Όχι στις ομαδικές απολύσεις, όχι σε μια κατάσταση φόβου στη Δημόσια Διοίκηση, θέλουμε αξιοκρατία και αξιολόγηση αλλά όχι απειλές και Καιάδα με τεχνητά ποσοστά.\nΑλλά είπαμε και τα δικά μας «Ναι». Είπαμε ακατέβατα ναι στις εκατό δόσεις για φορολογικές και ασφαλιστικές υποχρεώσεις, ναι στην προστασία της πρώτης κατοικίας, ναι στα μέτρα για τους άνεργους τους ανάπηρους, τους χαμηλοσυνταξιούχους, είπαμε ναι στην προοπτική ανάπτυξης, στην ανάκτηση εδάφους, στην αποκατάσταση αδικιών, στο μέλλον της χώρας.\nΜας λένε ορισμένοι από όλες τις πλευρές, δεξιοί αριστεροί και Βρούτοι ,«βιαστήκατε μήπως με την έξοδο από το Μνημόνιο; Μήπως ήταν υπερφιλόδοξο και τεχνητό για λόγους πολιτικούς; Και γιατί θέσατε και ζήτημα Διεθνούς Νομισματικού Ταμείου;», μα έλεος φίλες και φίλοι. 31 Δεκεμβρίου του 2014 έληξε το ευρωπαϊκό δάνειο με το πολύ φτηνό επιτόκιο, απομένουν μόνο οι δόσεις της τελευταίας αξιολόγησης, άρα έληξε το Μνημόνιο.\nΚαι αυτό που κάναμε, την τεχνητή παράταση, την κάναμε για να διευκολύνουμε την επόμενη κυβέρνηση όποια κι αν είναι, την κάναμε για να διευκολύνουμε τη σχέση μας με την Ευρωπαϊκή Κεντρική Τράπεζα ,γιατί νομικά αυτό χρειάζεται ώστε να μην υπάρξει οποιαδήποτε εμπλοκή στη σχέση της κεντρικής Τράπεζας με τις ελληνικές Τράπεζες και τη δευτερογενή αγορά ομολόγων.\nΚαι πράγματι συνεχίζεται το πρόγραμμα του Διεθνούς Νομισματικού Ταμείου για περίπου 7-8 δισ. ευρώ μέχρι το ’16, αλλά αυτή η περιβόητη προληπτική πιστωτική γραμμή προβλέπει ούτως ή άλλως τη συνεργασία της Ευρωπαϊκής Ένωσης με το Διεθνές Νομισματικό Ταμείο. Και τι είπαμε; Αυτό που πρέπει να πούμε: αφήστε μας τη δυνατότητα να γυρίσουμε στις αγορές και να διαλέγουμε το φτηνότερο επιτόκιο. Εάν η αγορά μας το δίνει, το παίρνουμε από εκεί, αν όχι χρησιμοποιούμε και το Διεθνές Νομισματικό Ταμείο και την Ευρώπη.\nΟύτως ή άλλως το βαρύ πυροβολικό δεν είναι αυτά, αλλά η Ευρωπαϊκή Κεντρική Τράπεζα. Αλλά βλέπετε το μεγάλο ατύχημα, το θεσμικό ήταν η διασταύρωση της διαπραγμάτευσης με τη διαδικασία εκλογής Προέδρου της Δημοκρατίας. Ο θεσμικός εκβιασμός. Αυτό είναι που έφερε τη χώρα ξανά σε μια κατάσταση αμφισβήτησης.\nΓι’ αυτό, φίλες και φίλοι, ο προεκλογικός λόγος κυριαρχείται από ορισμένες κραυγαλέες παρεξηγήσεις οι οποίες δυστυχώς δεν είναι καλός οιωνός για την επομένη των εκλογών.\nΗ πρώτη παρεξήγηση είναι αυτή που λέει «μόνο η ΝΔ μπορεί, αλλιώς καταστρεφόμαστε». Αν όμως αληθεύουν οι δημοσκοπήσεις και τα σενάρια, ότι η πρώτη θέση ανήκει στο ΣΥΡΙΖΑ ,τότε κάποιοι σοβαροί πολίτες, προοδευτικοί που πιστεύουν στο χώρο μας ,που τον τιμούν, που τον θαυμάζουν, που τον αναγνωρίζουν, αλλά που σκέφτηκαν κάποια στιγμή να ψηφίσουν ΝΔ λόγω του bonus των 50 εδρών, δεν έχουν πραγματικά κανένα λόγο να το κάνουν αυτό. Το αντίβαρο, ο εγγυητής είναι το ΠΑΣΟΚ η Δημοκρατική Παράταξη. Αυτή η χρήσιμη ψήφος.\nΚαι ας μην πάμε μακριά. Το ζήσαμε αυτό το Μάιο στις ευρωεκλογές, ο ΣΥΡΙΖΑ πρώτος η ΝΔ δεύτερη, την κυβέρνηση την κράτησε το ΠΑΣΟΚ με το 8%. Το ΠΑΣΟΚ κράτησε τη στρατηγική, τη διαπραγμάτευση, τον προσανατολισμό.\nΔεύτερη παρεξήγηση, «Μην ανησυχείτε, αγάντα, έχουμε χρόνο. Δεν χρειάζεται να τελειώσουμε τον Φεβρουάριο, μπορούμε να πάρουμε παράταση της παράτασης ,να μείνουμε άλλους έξι μήνες στο Μνημόνιο ,άλλο ένα χρόνο», όμηροι, εκτός αγορών, εκτός ανάπτυξης, υποδεέστεροι και παρίες μέσα στην Ευρωζώνη. Και ποιοι το λένε αυτό; Οι ηγέτες του αντιμνημονιακού αγώνα. Δείτε τώρα τον παραλογισμό και την αντιστροφή των ρόλων: οι μνημονιακές δυνάμεις αγωνίζονται να βγάλουν τη χώρα από το Μνημόνιο και οι μνημονιακές θέλουν με άνεση να την κρατήσουν κι άλλο στο Μνημόνιο.\nΗ τρίτη παρεξήγηση «Μην ανησυχείτε, δεν θέλουμε τις δόσεις που απομένουν ,ούτε από την Ευρώπη, ούτε από το Διεθνές Νομισματικό Ταμείο, ούτε από τις αγορές φυσικά πολύ περισσότερο, έχουμε…» Και δεν λέω τις αστειότητες ότι θα κόψουμε πλαστό χρήμα, δεν ασχολούμαι με αυτό ,αλλά είναι χαρακτηριστικό του ερασιτεχνισμού και της επιπολαιότητας, υπάρχει όμως η καταπληκτική θεωρία των εντόκων γραμματίων του Ελληνικού Δημόσιου που τα έχουν δει ως μια μηχανή που κόβει χρήμα, ενώ τα όρια της ρευστότητας είναι περιορισμένα, ενώ οι Τράπεζες έχουν συγκεκριμένες αντοχές. Γιατί το μεγάλο ζητούμενο είναι η προστασία των καταθέσεων και η υποστήριξη της πραγματικής οικονομίας, των επενδύσεων, της ανάπτυξης, τελικά των ανέργων, των επιχειρήσεων, των εργαζομένων, των νοικοκυριών, όλων.\nΠώς αλλιώς οι τράπεζες θα προστατεύσουν τα υπερχρεωμένα νοικοκυριά όπως νομοθετήσαμε; Πώς θα δώσουν λύση στα κόκκινα δάνεια βοηθώντας τις επιχειρήσεις; Πώς θα δώσουν λύση στα κόκκινα δάνεια βοηθώντας τις επιχειρήσεις. Πώς θα δώσουν λύση στα στεγαστικά δάνεια που είναι άδικα και υπερβολικά και έχουμε συμφωνήσει σε λύσεις. Όχι μόνο για τα δάνεια σε ελβετικό φράγκο, για όλα τα δάνεια, αλλά μπορούμε να το κάνουμε αυτό τώρα επειδή κουρέψαμε και αναδιαρθρώσαμε το χρέος το 2012, επειδή σταθεροποιήσαμε την οικονομία, επειδή είμαστε έτοιμοι να βγούμε από το μνημόνιο.\nΑλλά υπάρχει και τέταρτη παρεξήγηση.´´ Είμαστε λεβέντες και δεν φοβόμαστε, γι’ αυτό θα παρέμβουμε μονομερώς και θα κόψουμε το χρέος. Ή θα κάνουμε μια διεθνή διάσκεψη πολιτική και θα επιβάλουμε εκεί σε κράτη, γιατί σε κράτη χρωστάμε, να αναλάβουν αυτά το δικό μας χρέος και να το γράψουν στο δικό τους χρέος και στο δικό τους έλλειμμα ´´. Και εντάξει, αν ήταν για τη Γερμανία, αλλά είναι για τη Σλοβενία, για την Κύπρο, για τη Μάλτα, για την Αυστρία, για τη Φιλανδία που είναι και πολύ σκληρή. Και γιατί είναι σκληρή; Γιατί είχε ζήσει την εμπειρία του προγράμματος προσαρμογής και του ΔΝΤ.\nΤι ψάχνουμε να βρούμε αυτό που ήδη έχει λυθεί; Γιατί πρέπει να ανακαλύψουμε την πυρίτιδα όταν ήδη έχουμε λύσει το θέμα από το 2012 με τις ειλημμένες αποφάσεις του Eurogroup ότι θα γίνει και νέα παρέμβαση, στην πραγματικότητα νέο κούρεμα ,που θα μας επιτρέψει να δώσουμε έμφαση στο ρυθμό ανάπτυξης, γιατί δεν χρειάζεται από ένα σημείο και μετά περισσότερο πλεόνασμα. Χρειάζεται τόσο όσο να μην δημιουργείται πρόβλημα στην ανάπτυξη.\nΑφήστε τώρα την ακόμη μεγαλύτερη παρεξήγηση, να λύσουμε το πρόβλημα του ελληνικού χρέους που είναι μηδαμινό για τα ευρωπαϊκά δεδομένα, μεγάλο για μας, ελάχιστο για τα ευρωπαϊκά δεδομένα. Να το λύσουμε μαζί με το συνολικό πρόβλημα του χρέους της ευρωζώνης. Δηλαδή να μην είμαστε η ειδική περίπτωση που μπορεί να λυθεί, αλλά να διεκδικήσουμε μια λύση για το χρέος της ευρωζώνης που είναι 15 τρισεκατομμύρια, δηλαδή 15.000 δισ. ευρώ. Και γιατί όχι να μη λύσουμε και το πρόβλημα του δημοσίου χρέους των ΗΠΑ;\nΑλλά υπάρχει η απίθανη αντίληψη ότι τα κράτη εξοφλούν το δημόσιο χρέος. Πάνε και το πληρώνουν στο Ταμείο, ενώ το δημόσιο χρέος εξυπηρετείται με τοκοχρεολύσια και εμείς τα έχουμε μειώσει κατά 60%. Για να καταλάβετε το μέγεθος του κουρέματος και αναχρηματοδοτείται από τις αγορές.\nΗ Ιαπωνία με 200% χρέος ,είναι βιώσιμη μέσα στη δυτική οικονομία και η Αργεντινή με 60% είναι συνεχώς κρεμασμένη στα μανταλάκια του διεθνούς τύπου, αγωνίζεται να μη χρεοκοπήσει και τρέχει πίσω από αμερικάνικα δικαστήρια.\nΑλλά υπάρχει και πέμπτη παρεξήγηση. Η Ευρώπη φοβάται. Ήδη υποχωρεί, ήδη διαπραγματεύεται. Το είπαμε αυτό. Ποια Ευρώπη; Η Ευρώπη η συντηρητική, η Ευρώπη που δεν θέλει να στείλει λάθος μηνύματα όχι στην Ελλάδα, αλλά στη Γαλλία και στην Ιταλία και στην Ισπανία. Εδώ τα μηνύματα είναι σκληρά και σαφή, άτεγκτα όχι για τη μεσαία Ελλάδα, αλλά για την πολύ μεγάλη Γαλλία και την πολύ μεγάλη Ιταλία. Δεν το καταλαβαίνουμε αυτό; Δεν καταλαβαίνουμε το μέγεθος του παιχνιδιού και στις μυλόπετρες μέσα στις οποίες πάμε να μπλέξουμε και να συνθλιβούμε;\nΑλλά βεβαίως ,έχει πολύ μεγάλη σημασία να συγκροτήσουμε τον πολιτικό νότο στην Ευρώπη. Όχι μόνο με τις χώρες του ευρωπαϊκού νότου, αλλά και με ευρωπαϊκά σοσιαλιστικά και προοδευτικά κόμματα από τις χώρες του βορρά που πιστεύουν σε ένα άλλο ευρωπαϊκό μοντέλο. Αλλά αυτό το μοντέλο πρέπει να έχει απάντηση για όλα. Για την παραγωγή, για την ανταγωνιστικότητα, για τη δημογραφική κρίση, για τη χρηματοδότηση του κοινωνικού κράτους, μέσα σε ένα διεθνές περιβάλλον πολύ σκληρό και ανταγωνιστικό.\nΚαι βέβαια όλα αυτά φτάνουν στην τελευταία, την έκτη παρεξήγηση περί αυτοδυναμίας, που λέει ο ΣΥΡΙΖΑ ´´δεσμεύομαι από το πρόγραμμά μου και τις υποσχέσεις μου μόνο σε περίπτωση αυτοδυναμίας ´´. Είναι το γνωστό παιχνίδι. Τι σημαίνει; Τι εννοεί ο ποιητής; Ότι δεν θα έχει αυτοδυναμία, άρα δεν δεσμεύεται. Απειλεί ότι θα έχει και θα το εφαρμόσει; Διαβεβαιώνει ότι μη φοβάστε δεν θα το εφαρμόσω; Γιατί είναι προφανές ότι κάποιοι ψηφίζουν για να εφαρμοστεί το πρόγραμμα, αλλά πολλοί περισσότεροι ψηφίζουν με τη βεβαιότητα ότι δεν θα εφαρμοστεί το πρόγραμμα.\nΓι’ αυτό ,φίλες και φίλοι, έχει πολύ μεγάλη σημασία η τρίτη εντολή, ο τρίτος πόλος. Χειροκροτήστε λίγο περισσότερο εδώ, είναι κρίσιμο σημείο. Το ΠΑΣΟΚ όμως δεν θέλει να είναι κυβερνητικός εταίρος, συμπλήρωμα και ουρά, μπαλαντέρ όπως λέω, σε οποιαδήποτε κυβέρνηση. Δεν θέλει θώκους, καρέκλες. Θέλουμε να είμαστε εθνικός εταίρος. Δεν μας ενδιαφέρει η κυβερνητική σταθερότητα, αυτής ή της άλλης κυβέρνησης, αλλά η εθνική σταθερότητα.\nΑυτό έχει πολύ μεγάλη σημασία, γιατί το ρόλο μας μπορούμε να τον παίξουμε με πολλούς και διάφορους τρόπους, αρκεί να είναι καθοριστική για το καλό του τόπου. Θέλουμε το καλύτερο και θα συμβάλουμε σε αυτό. δεν θα αφήσουμε να έρθει το πολύ χειρότερο.\nΚαι γιατί το ΠΑΣΟΚ και όχι οι άλλοι; Πιο φρέσκοι; Πιο ωραίοι; Οι οποίοι είναι προϊόν είτε πραγματικής, είτε εικονικής παρθενογένεσης στην πολιτική; Γιατί το ΠΑΣΟΚ έχει τη γνώση, έχει την εμπειρία και έχει δοκιμαστεί. Έχει δοκιμαστεί πολύ σκληρά και έχει αντέξει. Όπως και να το δει κανείς χρήσιμη και κρίσιμη ψήφος για την πατρίδα, αλλά και την παράταξη, είναι η ψήφος στο ΠΑΣΟΚ.\nΣας είπα για το ΣΥΡΙΖΑ, σας είπα για τη ΝΔ και για τη σημασία που έχει ο ταλαντευόμενος πολίτης να καταλάβει ότι η εγγύηση και το αντίβαρο είναι το ΠΑΣΟΚ. Δεν θα πω τίποτα περισσότερο για τη θεσμική απειλή της Χρυσής Αυγής. Φανταστείτε να είναι τρίτο κόμμα η Χρυσή Αυγή και να πάρει την εντολή ο κ. Μιχαλολιάκος ενώ είναι προφυλακισμένος. Αυτό είναι όνειδος για τον ελληνικό λαό και για την Ελληνική Δημοκρατία.\nΑλλά επί ένα χρόνο από το Μάιο του 2012 μέχρι το Σεπτέμβριο του 2013 μόνο το ΠΑΣΟΚ φωνή βοώντος εν τη ερήμω έφερε το ζήτημα της Χρυσής Αυγής.\nΚαι υπάρχει και το νέο σχήμα, το Ποτάμι, απέναντι στο οποίο είμαστε πολύ ευγενικοί και διακριτικοί. Στις ευρωεκλογές έκανε μια πρώτη εμφάνιση. Οι δημοσκοπήσεις το κατέγραφαν ως πολλά προσδοκώμενο ,πάνω από το ΠΑΣΟΚ, αλλά αυτή είναι η συνηθισμένη ιστορία με τις δημοσκοπήσεις. Τις διαψεύδουμε πάντα με πολύ μεγάλη ικανοποίηση. Αυτό θα γίνει και τώρα.\nΤο 2012 το συμπαθητικό κόμμα ήταν η ΔΗΜΑΡ που ζητούσε την εντολή για λύση. Κόμμα αριστερό, άφθαρτο, έτοιμο να συμπράξει στην διακυβέρνηση της χώρας, να αναλάβει ευθύνες, αφού ωρίμασε και έφυγε από το αντιμνημονιακό μέτωπο και αντελήφθη ότι υπάρχει μόνο μια πολιτική. Αλλά ήρθε, δεν ψήφισε, ταλαντεύτηκε, έφυγε, γύρισε, χάθηκε.\nΗ παλιά ΔΗΜΑΡ, που είχε εν πάση περιπτώσει στίγμα ιδεολογικό, ιστορικό. Το Ποτάμι που διεκδικεί τον ίδιο ρόλο ως νέα ΔΗΜΑΡ έχει παλιά εμβληματικά στελέχη της ΔΗΜΑΡ που έζησαν την εμπειρία αυτή. Έχει απολιτικές προσωπικότητες που με ενθουσιασμό τώρα ανακάλυψαν την πολιτική και το κόμμα.\nΚαι έχει και καραμπινάτες νεοφιλελεύθερους δεξιούς, θατσερικούς, που συνεργάστηκαν ακόμη και με την κυβέρνηση του κ. Μητσοτάκη προ 23 ετών, το μείγμα ετερόκλητο και αντιφατικό, ποια είναι η πολιτική βάση το σημείο ισορροπίας και τι εγγυάται σταθερότητα, τι εγγυάται ότι μπορεί να παίξει πράγματι το ρόλο του εγγυητή;\nΤίποτα, τα πράγματα τώρα είναι σκληρά, είναι κρίσιμα, τα ψέματα τελειώσανε για όλους, ήρθε η ώρα της αλήθειας και την αλήθεια τη λέει το ΠΑΣΟΚ, η Δημοκρατική Παράταξη. Γι΄ αυτό απευθυνόμαστε, φίλες και φίλοι, σε όλους τους ανθρώπους της παράταξης, σε όλους τους δικούς μας ανθρώπους, σε όλες τις δημιουργικές δυνάμεις της χώρας.\nΟ άνεργος, ο μικρομεσαίος, η γυναίκα που ξέρει τον προϋπολογισμό του νοικοκυριού, ο αγρότης, ξέρουν πάρα πολύ καλά ότι χωρίς το κράτος, χωρίς μια πολιτική υποστήριξης, δεν μπορούν να τα βγάλουν πέρα. Ο μεγάλος, ο ισχυρός, δεν έχει ανάγκη, δεν έχει πρόβλημα και να καταστραφεί η χώρα έχει τα ευρώ έξω και θα την αγοράσει φτηνά.\nΑπευθυνόμαστε στον πατριωτισμό όλων των Ελλήνων και όλων των Ελληνίδων. Ποτέ δεν είπαμε εμείς το 2012 ότι θέλουμε να κυβερνήσουμε με τη ΝΔ, ότι λέγαμε το 2012 λέμε και τώρα, μια κυβέρνηση συνεργασίας όλων των δημοκρατικών δυνάμεων ευρωπαϊκού προσανατολισμού.\nΑλλά δεν κάνουμε εκπτώσεις σε σχέση με την ασφάλεια και την προοπτική του τόπου, δεν αποδεχόμαστε προγραμματικές προχειρότητες και τσαπατσουλιές, συμφωνούμε με μόνο όρο με μόνη κόκκινη γραμμή την ασφαλή έξοδο της χώρας από την κρίση και την παραμονή της στο ευρώ και το ευρωπαϊκό παιχνίδι προοπτικής και μέλλοντος.\nΕάν σκεφθείτε τι θα συνέβαινε στην περίπτωση που η ΝΔ κυβερνούσε μόνη το 2012 θα καταλάβαινε τι μπορεί να συμβεί σε οποιαδήποτε άλλη αντίστοιχη περίπτωση. Δείτε την εισφορά του ΠΑΣΟΚ για τη Δημοκρατία, για τα δικαιώματα, για τους άνεργους σε όλα τα μέτρα. Είναι μέτρα που πρότεινε η Κοινοβουλευτική μας Ομάδα.\nΓια τους ανάπηρους, για την ιατροφαρμακευτική περίθαλψη όλων, για το εγγυημένο εισόδημα και αναφέρθηκα ήδη στα υπερχρεωμένα νοικοκυριά, την πρώτη κατοικία, τα κόκκινα δάνεια και τις κόκκινες γραμμές της διαπραγμάτευσης.\nΦίλες και φίλοι, πέρασε η εποχή των πλαστών αυτοδυναμιών, πέρασε η εποχής της αυταρέσκειας, πέρασε η εποχής της ευκολίας. Γι’ αυτό έχει πολύ μεγάλη σημασία να πούμε την αλήθεια όλοι μαζί. Έχει πολύ μεγάλη σημασία εσείς που είστε το ΠΑΣΟΚ, που είστε η παράταξη, τώρα τις τρεις αυτές μέρες να βγείτε στο δρόμο, σπίτι-σπίτι, πόρτα-πόρτα, να μιλήσετε πρόσωπο με πρόσωπο τη γλώσσα της αλήθειας.\nΦίλες και φίλοι, το ΠΑΣΟΚ είστε εσείς, η Δημοκρατική Παράταξη είναι όλοι οι πολίτες που ανήκουν σε αυτήν. Σε σας στηριζόμαστε, στα αγωνιστικά μαχητικά υπέροχα ψηφοδέλτιά μας, σε 400 τόσους ανθρώπους που δίνουν με ανιδιοτέλεια τη μάχη των εκλογών, σε όλες τις περιφέρειες.\nΤο παιχνίδι είναι ανοιχτό, η τρίτη θέση είναι απολύτως εφικτή, αλλά και απολύτως αναγκαία, θα την κερδίσουμε, γιατί εμείς φίλες και φίλοι χάρη σε σας, χάρη στο λαό της παράταξης κρατάμε ψηλά την ευθύνη και κρατάμε ψηλά την ευθύνη σημαίνει κρατάμε ψηλά τη χώρα, κρατάμε ψηλά την οικονομία, κρατάμε ψηλά το μέλλον, κρατάμε ψηλά την προοπτική.\nΕμπρός, να χαράξουμε μαζί το μέλλον της πατρίδας, το μέλλον της παράταξης, εμπρός να ολοκληρώσουμε αυτό που ξεκινήσαμε. Κουβαλάμε βάρη και ευθύνες ιστορικές, αλλά έχουμε και τίτλους τιμής. Εμείς που δώσαμε τον αγώνα για την πατρίδα, τώρα τον ολοκληρώνουμε και βλέπουμε προς το μέλλον, προς ένα ΠΑΣΟΚ άξιο της μοίρας του και της αποστολής του.\nΓεια σας και με τη νίκη, γεια σας. Εμπρός, ας οργώσουμε πραγματικά όλη τη χώρα, όλες τις Περιφέρειες, οι τρεις μέρες είναι αυτές οι μέρες που πιστοποιούν και σταθεροποιούν τον πολιτικό μας στόχο: την τρίτη θέση. Τη νίκη του ΠΑΣΟΚ που είναι ο ενδιάμεσος στόχος για το μέλλον.\nΚαλούμε όλους τους υποψήφιους της Α΄ Αθήνας, Β΄ Αθήνας\nκαι Περιφέρειας Αττικής να ανέβουν στο βήμα\nΑυτά είναι τα αγωνιστικά ψηφοδέλτιά μας στην Α Αθηνών, τη Β Αθηνών, την Περιφέρεια Αττικής, την Α Πειραιά, τη Β Πειραιά και οι υποψήφιοι Επικρατείας που είναι εδώ τη στιγμή αυτή γιατί πολλοί άλλοι μιλούν σε εκδηλώσεις σε όλη τη χώρα.\nΑυτοί όλοι οι υπέροχοι άνθρωποι, αγωνίζονται στο όνομα της Παράταξης για το μέλλον της πατρίδας.\n21 Ιανουαρίου 2015 Αθηνα, Ευάγγελος Βενιζέλος, Ομιλία, Σπόρτινγκ\nPrevious Previous post: Συνέντευξη Ευάγγελου Βενιζέλου στον τηλεοπτικό σταθμό “Νέα τηλεόραση Κρήτης”\nNext Next post: Συνέντευξη Ευάγγελου Βενιζέλου στην εφημερίδα «τα Νέα» και στην δημοσιογράφο Βούλα Κεχαγιά


Πρόταση του ΠΑΜΕ στο Γ.Σ. της ΑΔΕΔΥ στις 21 Αυγ. 2014 | Δ.Α.Σ. Ο.Τ.Α. ΡΟΔΟΥ\nΔ.Α.Σ. Ο.Τ.Α. Ροδου\nΤι ειναι η Δ.Α.Σ.\nΠρόταση του ΠΑΜΕ στο Γ.Σ. της ΑΔΕΔΥ στις 21 Αυγ. 2014\nΌχι στον αντιδραστικό, κρατικό έλεγχο, τη λεγόμενη αξιολόγηση\nΔεν συμπληρώνουμε τα έντυπα αξιολόγησης, καταθέτουμε τα έντυπα στο σωματείο.\nΜέσα από αποφάσεις Γενικών Συνελεύσεων, περιοδείες, συσκέψεις, συνεχίζουμε τη συλλογή υπογραφών, οργανώνουμε τον αγώνα ενάντια στην αξιολόγηση.\nΚαλούμε προϊσταμένους και διευθυντές να μη γίνουν αξιολογητές και να μην προχωρήσουν στον επιμερισμό του 15%.\nΌσοι προϊστάμενοι και διευθυντές γίνουν αξιολογητές να διαγραφούν από τα σωματεία.\nΝα καταργηθεί όλο το αντιδραστικό, νομοθετικό πλαίσιο που έχει σχέση με τη λεγόμενη αξιολόγηση.\nΚαμιά απόλυση. Σταθερή, μόνιμη δουλειά για όλους. Μέτρα κοινωνικής προστασίας όλων των ανέργων.\nΟύτε πόντο πίσω από το αίτημα για 1400 ευρώ βασικό μισθό για όλους τους δημόσιους υπαλλήλους. Αυξήσεις στους μισθούς ώστε να καλυφθούν οι απώλειές μας. Όχι στους νέους σχεδιασμούς της κυβέρνησης για νέο μισθολόγιο και νέες περικοπές στους μισθούς.\nΌχι στα χαράτσια και τη νέα φοροληστεία.\nΝα καταργηθούν οι προνομιακές φοροαπαλλαγές για το μεγάλο κεφάλαιο, να αυξηθεί η φορολογία του μεγάλου κεφαλαίου στο 45% των κερδών του.\nΑποκλειστικά δημόσια καθολική κοινωνική Ασφάλιση.\nΚάτω τα χέρια απ΄ το εφάπαξ και τα ταμεία. Αύξηση των εργοδοτικών εισφορών, όχι στην ιδιωτική ασφάλιση και τα επαγγελματικά ταμεία.\nΌχι στη διάλυση των κοινωνικών δομών.\nΑπρόσκοπτη λειτουργία των παιδικών και βρεφονηπιακών σταθμών, των Κέντρων Δημιουργικής Απασχόλησης και του προγράμματος «Βοήθεια στο σπίτι» με επιχορήγηση από τον κρατικό προϋπολογισμό. Έξω οι ΜΚΟ και οι ΚΟΙΝΣΕΠ από τις κοινωνικές υπηρεσίες. Κανένα παιδί έξω από τους Παιδικούς Σταθμούς, εδώ και τώρα μαζικές προσλήψεις μόνιμου προσωπικού.\nΚαμία ιδιωτικοποίηση σε ΔΕΗ-νερό-διαχείριση απορριμμάτων-σχολεία-νοσοκομεία κ.α. Αποκλειστικά Δημόσια Δωρεάν Υγεία-Παιδεία για όλους.\nΚατάργηση κάθε επιχειρηματικής δραστηριότητας. Ρεύμα φτηνό, φτηνά εισιτήρια, δωρεάν μετακίνηση για τους ανέργους.\nΚατάργηση της Τράπεζας Θεμάτων στην Α' Λυκείου.\nΝα καλυφθούν εδώ και τώρα τα κενά με μόνιμους, μαζικούς διορισμούς\nΝα μην περάσει ο κυβερνητικός ελιγμός της τροπολογίας για το νόμο της αξιολόγησης.\nΗ τροπολογία που κατέθεσε η κυβέρνηση για την αξιολόγηση (άρθρο 250, νόμος 4281) αποτελεί ελιγμό. Κανένας ελιγμός της κυβέρνησης ή άμβλυνση κάποιων διατάξεων του νόμου δε πρέπει να ξεγελάσει τους εργαζόμενους. Με συλλογικά οργανωμένο τρόπο πρέπει να κλιμακωθεί η αντίδραση των εργαζομένων στην εφαρμογή της αξιολόγησης. Καμιά ανοχή στα πολιτικά κόμματα και στις συνδικαλιστικές πλειοψηφίες που συσκοτίζουν τον αντιδραστικό χαρακτήρα της αξιολόγησης, και βάζουν εμπόδια να εκφραστούν με πιο μαζικό τρόπο οι αγωνιστικές διαθέσεις που έδειξε μεγάλη μερίδα των Δημοσίων Υπαλλήλων.\nΣτη βάση αυτών των εξελίξεων και των αιτημάτων πάλης απευθύνουμε κάλεσμα σε κάθε συνάδελφο, σε όλα τα Α/θμια σωματεία, ώστε να οργανώσουμε τον αγώνα σε κάθε χώρο δουλειάς, σε κάθε υπηρεσία. Να συγκρουστούμε με δυσκολίες και αδυναμίες. Να ενημερώσουμε τους συναδέλφους αλλά και ευρύτερα όλους τους εργαζόμενους πως η λεγόμενη αξιολόγηση δεν έχει καμία σχέση με την ανάγκη επιστημονικής, τεχνικής, επαγγελματικής στήριξης των εργαζομένων, ώστε οι ίδιοι και οι δημόσιες υπηρεσίες να γίνουν καλύτερες, σύγχρονες, πιο ποιοτικές στην παροχή αναβαθμισμένων κοινωνικών υπηρεσιών για τα λαϊκά στρώματα και τη νεολαία. Ούτε έχει στόχο να εξαλείψει τις αιτίες που δημιουργούν και οξύνουν τα λαϊκά προβλήματα.\nΜε το «βούρδουλα» και τη βία της αξιολόγησης, συνολικά με τις αναδιαρθρώσεις στο Δημόσιο στοχεύουν να δυναμώσει η τάση υποχώρησης, συμβιβασμού και χειραγώγησης των Δημοσίων Υπαλλήλων, στοχεύουν σε ένα κράτος ακόμα πιο αυταρχικό, ακόμα πιο εχθρικό απέναντι στους Δημόσιους Υπάλληλους και το λαϊκό κίνημα και ταυτόχρονα ένα κράτος που θα υπηρετεί πιο αποτελεσματικά τη στρατηγική της ανταγωνιστικότητας και της κερδοφορίας των μονοπωλιακών ομίλων. Στοχεύουν στην ενίσχυση της επιχειρηματικής λειτουργίας στα Νοσοκομεία, στα σχολεία, στα Πανεπιστήμια, γενικότερα στις υπηρεσίες του Δημόσιου Τομέα.\nΜε τη λεγόμενη αξιολόγηση και τη στοχοθεσία στοχεύουν στην προώθηση σαρωτικών ιδιωτικοποιήσεων, στην παράδοση ολόκληρων τομέων και υπηρεσιών σε ιδιώτες, προκειμένου να ενισχύσουν την κερδοφορία τους. Συνεπώς, στο πλαίσιο του σημερινού δρόμου ανάπτυξης, της σημερινής εξουσίας και του σημερινού, αντιδραστικού, κρατικού μηχανισμού δε μπορεί να υπάρξει αξιολόγηση που θα έχει φιλολαϊκά χαρακτηριστικά, δε μπορεί να υπάρξει «καλή» αξιολόγηση.\nΟ πόλεμος κυβέρνησης-πλουτοκρατίας-Ευρωπαϊκής Ένωσης απέναντι στους Δημόσιους Υπάλληλους και τα λαϊκά στρώματα συνεχίζεται με αμείωτη ένταση. Μπροστά στο στόχο τους να ενισχύσουν την ανταγωνιστικότητα και την κερδοφορία των μονοπωλίων τσακίζουν ζωές και δικαιώματα.\nΑπολύουν χιλιάδες εργαζόμενους σε Δημόσιο και Ιδιωτικό Τομέα, συνδέουν την αξιολόγηση με τη μισθολογική εξέλιξη, μειώνουν παραπέρα μισθούς, συντάξεις, εφάπαξ κ.ά.\nΤαυτόχρονα, μειώνουν προκλητικά τις ασφαλιστικές εισφορές κράτους και εργοδοσίας, κάνουν πλάτες στην ανασφάλιστη εργασία και σε συνδυασμό με τη μείωση των μισθών και την αύξηση της ανεργίας, η «τρύπα» στα ταμεία, οι απώλειες θα ξεπερνούν τα 20 δις ευρώ το χρόνο. Στοχεύουν στην πλήρη κατάργηση της κοινωνικής ασφάλισης, στην προοπτική της ιδιωτικής ασφάλισης.\nΜπροστά στο στόχο τους να βγουν από την κρίση χωρίς χασούρα ή και με αυξημένα τα κέρδη τους, οι επιχειρηματικοί όμιλοι ισοπεδώνουν τα πάντα, μετατρέπουν τη μόρφωση και την υγεία σε ακριβό εμπόρευμα, αρπάζουν ως φιλέτα κερδοφορίας τη δημόσια περιουσία, τις παραλίες, τις κοινωνικές δομές και υπηρεσίες, ιδιωτικοποιούν τη ΔΕΗ, το νερό, τα σκουπίδια κλπ...\nΌλα αυτά τα μέτρα, όλες αυτές οι αναδιαρθρώσεις παίρνονται σε όλες τις καπιταλιστικές χώρες, είτε έχουν, είτε δεν έχουν Μνημόνια και Τρόικα, είτε βρίσκονται σε φάση κρίσης, είτε σε φάση ανάπτυξης. Τα μέτρα αυτά δεν οφείλονται στο χρέος και δεν απορρέουν από τα Μνημόνια. Είναι μέτρα προαποφασισμένα, ώστε να ενισχύονται οι επιχειρηματικοί όμιλοι και τα σεντούκια τους.\nΔε θα σταματήσουν αν δεν ορθώσουμε ένα τεράστιο λαϊκό τείχος αντίστασης και ανατροπής. Αν δεν ανατρέψουμε κυβέρνηση-αντιλαϊκή πολιτική και γενικότερα αν δεν ανατρέψουμε την εξουσία-δικτατορία των μονοπωλίων και της Ε.Ε.\nΤο σίγουρο είναι ένα: Όσο θα εφαρμόζεται η πολιτική του ευρωμονόδρομου και του κεφαλαίου τα προβλήματά μας θα γίνονται ακόμα πιο εκρηκτικά, η ζωή μας θα χειροτερεύει. Στο πλαίσιο του καπιταλιστικού δρόμου ανάπτυξης και της Ε.Ε. δεν υπάρχει φιλολαϊκή λύση και προοπτική.\nΩς εργαζόμενοι πληρώσαμε και πληρώνουμε αυτό: τον καπιταλιστικό δρόμο ανάπτυξης, τα κέρδη και την κρίση του. Πληρώνουμε το γεγονός ότι μια χούφτα μονοπώλια, αυτοί που έχουν την πραγματική εξουσία στα χέρια τους καρπώνονται τον πλούτο που παράγουμε, τις υπηρεσίες που προσφέρουμε.\nΑυτό πληρώνουμε και ακριβώς από αυτό πρέπει να απαλλαγούμε.\nΠροϋπόθεση για να λυθούν τα προβλήματά μας είναι μια άλλη πολιτική προς όφελος των λαϊκών στρωμάτων, ένας άλλος δρόμος ανάπτυξης, που θα συγκρουστεί με τα μεγάλα συμφέροντα, που θα σπάσει τα δεσμά της Ε.Ε. και των μονοπωλίων, που θα μετατρέψει σε κοινωνική-λαϊκή περιουσία όλο τον πλούτο που παράγεται, απελευθερώνοντας έτσι τις παραγωγικές δυνατότητες της χώρας και ικανοποιώντας τις σύγχρονες λαϊκές ανάγκες. Μόνο έτσι μπορεί να γίνει ο λαός αφέντης στον πλούτο που παράγει.\nΜόνο στο πλαίσιο μιας τέτοιας προοπτικής θα απαλλαγούν οι εργαζόμενοι από το σαράκι της ανεργίας και των απολύσεων, θα έχουμε δωρεάν σχολεία και μόρφωση για όλα τα παιδιά, θα έχουμε δωρεάν γιατρούς, φάρμακα, παιδικούς σταθμούς, σταθερή μόνιμη δουλειά, ελεύθερο χρόνο και διακοπές για όλους.\nΈναν τέτοιο αγώνα, μια τέτοια προοπτική πρέπει να υπηρετεί οι αγώνες μας σήμερα. Ακριβώς αυτό το δρόμο υπηρετεί το ταξικό συνδικαλιστικό κίνημα, το ΠΑΜΕ.\nΣτη βάση αυτή, πρέπει να ανασυνταχθεί εδώ και τώρα το εργατικό – λαϊκό κίνημα και να οργανώσει την αντεπίθεσή του.\nΚίνημα που δεν θα επιλέγει τη μία ή την άλλη μορφή διαχείρισης της καπιταλιστικής οικονομικής κρίσης, το ένα ή το άλλο σχέδιο καπιταλιστικής ανάπτυξης, κίνημα που δεν θα εγκλωβίζεται στο σύνθημα «να φύγει αυτή η κυβέρνηση και να έρθει η άλλη», που στο πλαίσιο της Ε.Ε. και των μηχανισμών διαρκούς εποπτείας, θα συνεχίσει την ίδια αντιλαϊκή πολιτική.\nΚίνημα με καθαρό ταξικό προσανατολισμό που δε θα πατάει σε δυο βάρκες και δεν θα κοροϊδεύει τους εργαζόμενους.\nΔε θα λέει από τη μία «όχι στην ιδιωτικοποίηση της ΔΕΗ» και από την άλλη «ναι στην απελευθέρωση της ενέργειας και την Ε.Ε.», «όχι στις ιδιωτικοποιήσεις-ναι στις ΚΟΝΣΕΠ».\nΔε θα λέει από τη μία «όχι στην αξιολόγηση» και από την άλλη ότι μπορεί στις σημερινές συνθήκες να υπάρξει «μια καλή αξιολόγηση» ή ότι «οι αξιολογητές πρέπει να είναι μέλη των σωματείων».\nΔε θα λέει από τη μία «όχι στο νέο σχολείο» και από την άλλη θα ανοίγει την πόρτα στα ευρωπαϊκά προγράμματα που προωθούν την επιχειρηματικότητα στο σχολείο και ταυτόχρονα τσακίζουν τα μυαλά και την σκέψη των παιδιών.\nΔε θα λέει από τη μια «Δημόσια, δωρεάν Υγεία» και από την άλλη θα αποδέχεται την «υγιή» επιχειρηματικότητα στο χώρο της Υγείας, θα στηρίζει τους φαρμακοβιομήχανους και θα καλεί τους ξένους επενδυτές να επενδύσουν στο φιλέτο της Ιδιωτικής Υγείας.\nΔεν θα λέει από τη μια «όχι στα Μνημόνια, όχι στη μείωση των μισθών» και από την άλλη «ναι στο ελάχιστο εγγυημένο εισόδημα των 200-400 ευρώ».\nΚίνημα που θα συγκρούεται με την κυβέρνηση και το αστικό κράτος, θα αντιπαλεύει το σημερινό, υποταγμένο κυβερνητικό συνδικαλισμό και ταυτόχρονα δεν θα βάζει πλάτη για να μπει από το παράθυρο ο νέος κυβερνητικός συνδικαλισμός της νέας σοσιαλδημοκρατίας.\nΤέτοιους αγώνες και τέτοιο κίνημα χρειαζόμαστε σήμερα. Εδώ βρίσκεται η ελπίδα, εδώ η προοπτική κι εδώ πρέπει να έχει συμβολή η απεργιακή μας κινητοποίηση και κάθε απεργιακή κινητοποίηση. Μπορούμε, έχουμε τη δύναμη. Αρκεί να συσπειρωθούμε στα συνδικάτα, να δυναμώσουμε τους αγώνες, την αντικαπιταλιστική-αντιμονοπωλιακή πάλη και στη βάση αυτή να απαλλαγούμε από τα κόμματα αλλά και τις συνδικαλιστικές ηγεσίες που προσκυνούν τον ευρωμονόδρομο και την ανταγωνιστικότητα.\nΕπιδιώκοντας ένα τέτοιο προσανατολισμό στους αγώνες των εργαζομένων συνεχίζουμε να παίρνουμε όλα τα μέτρα, ώστε να μην εφαρμοστεί στην πράξη η αυτοαξιολόγηση και η λεγόμενη αξιολόγηση των εργαζομένων.\nΕνόψει της ΔΕΘ εντείνουμε τον αγώνα, όχι μόνο γύρω από το ζήτημα της αξιολόγησης, αλλά για το σύνολο των λαϊκών προβλημάτων, με απαίτηση να ικανοποιηθούν οι λαϊκές ανάγκες. Οργανώνουμε περιοδείες στους τόπους δουλειάς, συσκέψεις, συγκεντρώσεις κ.α. Συμμετέχουμε μαζικά στα συλλαλητήρια που θα πραγματοποιηθούν ενόψει της ΔΕΘ (6 Σεπτεμβρίου στη Θεσσαλονίκη και αλλού).\nΣτις 1 Σεπτέμβρη ημέρα ανάληψης καθηκόντων από τις νέες δημοτικές τοπικές αρχές διοργανώνουμε μαζικές παραστάσεις, κινητοποιήσεις σε όλους τους Δήμους για ζητήματα αιχμής, όπως οι παιδικοί σταθμοί, μεταφορά μαθητών κ.α.\nΕπιδιώκουμε το συντονισμό δράσης Δημόσιου-Ιδιωτικού Τομέα, την ενιαία και γενικευμένη πάλη όλων των εργαζομένων με όλες τις μορφές πάλης συμπεριλαμβανομένου και της γενικής απεργίας.\nΈνα δρόμο έχουμε - μια επιλογή\nΚίνημα ανασύνταξης για την ανατροπή\n...η συνέχεια του Κράτους!\nΗ συγκυβέρνηση λέει ότι το κράτος έχει συνέχεια. Κι έχει δίκιο, αφού συνεχίζεται εδώ και χρόνια η μεταφορά της ευθύνης για υπηρεσίες ...\nΠανελλαδική Στάση Εργασίας για την Υγεία\nΣυνημμένα: Αφίσα για την Στάση Εργασίας και την Συγκέντρωση στο Νοσοκομείο της Ρόδου\nΗ Διακήρυξη της ΔΑΣ-ΟΤΑ Ρόδου για τις Εκλογές του Συλλόγου, 2012.\nΠΑΜΕ: Μπροσούρα με τις εισηγήσεις και παρεμβάσεις στην Ημερίδα για την Κοινωνική Ασφάλιση\nΜια μπροσούρα με τις εισηγήσεις και τις παρεμβάσεις από την Ημερίδα για την Κοινωνική Ασφάλιση , που διοργάνωσε το Σάββατο 23 Μάη 2015...\nΤοποθέτηση στην Επιτροπή για το οργανωτικό – καταστατικό Συνέδριο της ΑΔΕΔΥ\nΑίτημα για τα θέματα στη συνεδρίαση του ΔΣ την Δευτέρα στις 13 Ιουλίου\nΑ Ι Τ Η Σ Η Της Δημοκρατικής Αγωνιστικής Συνεργασίας (Δ.Α.Σ.-Ο.Τ.Α.) Ρόδου Π Ρ Ο Σ Τα μέλη του Δ.Σ. του Συλλόγου Υπαλλήλων Δήμου Ρ...\nΑνακοίνωση για την 24ωρη Πανελλαδική Απεργία\nΌλοι στο συλλαλητήριο του ΠΑΜΕ στις 11 Ιούνη, 19.00 στο Πανεπιστήμιο Αιγαίου!\nΟι ψευτοηρωισμοί της κυβέρνησης και τα παραμύθια των κόκκινων γραμμών βαδίζουν στο τέλος τους. Η κοινή δήλωση των Τσίπρα-Γιούνκερ για ...\nΥπόμνημα της ΣΕΑΑΝ για τα μέτρα της εργαλειοθήκης του ΟΟΣΑ\nΣΥΝΤΟΝΙΣΤΙΚΗ ΕΠΙΤΡΟΠΗ ΑΓΩΝΑ ΑΝΑΠΗΡΩΝ (Σ.Ε.Α.ΑΝ.) ΕΝΙΑΙΟΣ ΣΥΛΛΟΓΟΣ ΓΟΝΕΩΝ ΚΑΙ ΚΗΔΕΜΟΝΩΝ ΑΜΕΑ ΑΤΤΙΚΗΣ & ΝΗΣΩΝ Χαλκοκονδύλη 37, Αθήνα, ...\nΚινητοποίηση για τους Παιδικούς Σταθμούς στην Πάτρ...\nΠρόταση του ΠΑΜΕ στο Γ.Σ. της ΑΔΕΔΥ στις 21 Αυγ. 2...\nΓια το εργατικό ατύχημα και τον θάνατο του συναδέλ...\nΑνακοινωσεις ( 91 )\nΔ.Α.Σ.Ο.Τ.Α. Ρόδου ( 46 )\nΔ.Α.Σ.Ο.Τ.Α. ( 42 )\nΕιδησεις ( 39 )\nΠ.Α.ΜΕ. ( 33 )\nΚινητοποιησεις ( 28 )\n902.gr ( 25 )\nΦορεις-Συλλογοι ( 25 )\nΚαταγγελια ( 24 )\nΡιζοσπαστης ( 22 )\nΑρθρα ( 18 )\nΑπεργια ( 16 )\nΑφισα ( 15 )\nΑξιολογηση ( 14 )\nΒιντεο ( 13 )\nΙδιωτικοποιησεις ( 12 )\nΑπολυσεις ( 11 )\nΠΟΕ-ΟΤΑ ( 11 )\nΣυνεδριο ( 11 )\nΔελτιο Τυπου ( 10 )\nΕργοδοσια ( 8 )\nΔιακηρυξη ( 7 )\nΚαλλικρατης ( 7 )\nΠΝΠ ( 7 )\nΠροτασεις ( 7 )\nΣυνεντευξη ( 7 )\nεργοδοτικος συνδικαλισμος ( 7 )\nΑΔΕΔΥ ( 6 )\nΔιαθεσιμοτητα ( 6 )\naftodioikisi.gr ( 5 )\nΑσφαλιση ( 5 )\nΔημ.Αστυνομία ( 5 )\nΑιτημα Συνεδριασης ( 4 )\nΔημαρχος ( 4 )\nΕκλογες ( 4 )\nΚαθαριοτητα ( 4 )\nΜισθολογιο ( 4 )\nΝομοθεσία ( 4 )\nΠαιδικοι Σταθμοι ( 4 )\nΠρωτομαγια ( 4 )\nΦυλλαδιο ( 4 )\nΑποψεις ( 3 )\nΕκδοσεις ( 3 )\nΕκπομπες ( 3 )\nΚοινωφελης Εργασια ( 3 )\nΣταση Εργασιας ( 3 )\nΤοπικα Νεα ( 3 )\nΓΣΕΕ ( 2 )\nΚοινωνικος Διαλογος ( 2 )\nΟμιλια ( 2 )\nΣΣΕ ( 2 )\nΣυμβασιουχοι ( 2 )\nΣυνταξεις ( 2 )\nΩραριο ( 2 )\nανασυνταξη κινηματος ( 2 )\nεργοδοτικά εγκλήματα ( 2 )\nΑλληλεγγυη ( 1 )\nΑπογραφη ( 1 )\nΒαρεα & Ανθυγιεινα (Β.Α.Ε.) ( 1 )\nΒιβλιο ( 1 )\nΔΕΥΑ ( 1 )\nΔιαλογος ( 1 )\nΔιοικητικο Συμβουλιο ( 1 )\nΕκδηλώσεις ( 1 )\nΕκλογικο Επιδομα ( 1 )\nΕνημερωτικο Σημειωμα ( 1 )\nΕπιτροπή Ειρήνης ( 1 )\nΝ.Μπογιοπουλος ( 1 )\nΝοσοκομείο ( 1 )\nΠολυτεχνειο ( 1 )\nΣΕΒ ( 1 )\nΣταση Πληρωμων ( 1 )\nΣτοχοθεσία ( 1 )\nΣυναυλία ( 1 )\nΣυνδικάτο ΟΤΑ Αττικής ( 1 )\nΣυνεδριαση ( 1 )\nΥγεία ( 1 )\nΥπομνημα ( 1 )\nΣυνδικάτο Ο.Τ.Α. Αττικής\nCopyright 2013 Δ.Α.Σ. Ο.Τ.Α. ΡΟΔΟΥ


AWAKENING AND HEALING: Τι μηνύματα μας δίνει ο πόνος και τρόποι αντιμετώπισης του\nΤι μηνύματα μας δίνει ο πόνος και τρόποι αντιμετώπισης του\nΟ πόνος είναι μια δυσάρεστη αίσθηση η οποία επιδρά καταλυτικά στην καθημερινότητα. Δρα ως ένα πρώιμο προειδοποιητικό σήμα το οποίο ενημερώνει ότι κάτι δεν πάει καλά με το σώμα σας. Εάν οι ιστοί του σώματος έχουν υποστεί ζημιά, η πληγείσα περιοχή γίνεται πιο ευαίσθητη στην αίσθηση του πόνου και ονομάζεται φλεγμονή. Αυτός ο πόνος αποθαρρύνει την ελεύθερη κίνηση και την επαφή της τραυματισμένης περιοχής.\nΓιατί βιώνουμε τον πόνο;\nΑν δεν μπορούσαμε να αισθανθούμε τον πόνο, δεν θα ήμασταν σε θέση να αποφύγουμε την επαναλαμβανόμενη ζημιά ή μόνιμη βλάβη στο σώμα μας. Ο πόνος μας προειδοποιεί να προστατεύσουμε τους εαυτούς μας από περαιτέρω βλάβη και να επιτρέψουμε την επούλωσή της. Ωστόσο, ο πόνος μπορεί επίσης να καταστήσει δύσκολες τις καθημερινές δραστηριότητες και να επιβραδύνει την ανάκαμψη των κινήσεων.\nΠροσδιορίζοντας τον πόνο\nΠριν φτάσουμε στις λύσεις για την ανακούφιση, είναι χρήσιμο να κατανοήσουμε από πού προήλθε ο πόνος, και ποιος είναι ο καλύτερος τρόπος για να τον διαχειριστούμε. Σε περίπτωση αμφιβολίας, ζητήστε ιατρική συμβουλή από το γιατρό ή το φαρμακοποιό σας η τον συμβουλο υγειας!\nΕίτε έχετε πόνο στην πλάτη, το λαιμό, πόνο στον ώμο, στις αρθρώσεις / οστεοαρθρίτιδα, διαστρέμματα, θα πρέπει να γνωρίζετε τι συμβαίνει στο σώμα σας.\nΟ πόνος είναι φυσιολογικός. Μεγάλοι αριθμοί ανθρώπων υποφέρουν από χρόνιους ή επαναλαμβανόμενους πόνους και ημικρανίες, ενώ ένας στους έξι υποφέρει από αρθρίτιδα.\nΗ παγκόσμια βιομηχανία του πόνου απορροφά πάνω από 50 δισ. δολάρια το χρόνο σε παυσίπονα και φάρμακα. Ωστόσο, τα επίσημα φάρμακα δεν βοηθούν τους χρόνια υποφέροντες από πόνο, ενώ η μορφίνη και άλλα ναρκωτικά είναι εθιστικά.\nΈρευνες δείχνουν πως «κανείς δεν μπορεί να καθορίσει ποια φάρμακα είναι τα κατάλληλα για τον κάθε ασθενή» ενώ γιατροί στο Ιατρικό Πανεπιστήμιο της Ιντιάνα παραδέχονται πως «έχουμε μεγάλα κενά στις γνώσεις μας για τον πόνο».\nΟι επιστήμονες δεν καταλαβαίνουνΌταν πονάμε, (οπωσδήποτε) το καταλαβαίνουμε. Αν όμως οι επιστήμονες καταλάβαιναν πώς λειτουργεί ο πόνος στον καθένα μας, θα μπορούσαν να μας βοηθήσουν περισσότερο. Γενικά, ο πόνος καθορίζεται ανεπίσημα ως «μια δυσάρεστη αίσθηση και μια συναισθηματική αντίδραση στην αίσθηση αυτή». Ή, πιο επιστημονικά, αισθανόμαστε πόνο όταν τα νεύρα στέλνουν το ανάλογο σήμα στον εγκέφαλο, και αυτός εκλύει τις αναλγητικές ενδορφίνες και προκαλεί αντιδράσεις που μπορεί να είναι στιγμιαίες και σωματικές ή μακροπρόθεσμες και συναισθηματικές. «Ο πόνος είναι περίπλοκος και δεν μπορούμε να καθορίσουμε ένα σαφή προσδιορισμό» λέει η Κάθρυν Γουάινερ, διευθύντρια της Αμερικανικής Ακαδημίας Διαχείρισης Πόνου. «Ο πόνος είναι κάτι παραπάνω από μια απλή ειδοποίηση των νεύρων. Ο πόνος είναι ένα σύνθετο άθροισμα συναισθημάτων, κουλτούρας, εμπειρίας, πνεύματος και αισθήσεων».\nΟ πόνος μπορεί να συρρικνώσει τον εγκέφαλο Αν υποφέρετε από χρόνιους πόνους, ξέρετε πολύ καλά πόσο αποκαρδιωτικό και εξουθενωτικό μπορεί να γίνει, τόσο σωματικά όσο και ψυχικά. Μπορεί να καταστήσει ένα άτομο ανίκανο να πραγματοποιήσει τυπικές διαδικασίες και το καθιστά ευερέθιστο, επειδή οι «άλλοι» δεν καταλαβαίνουν τι περνά.\nΑυτό όμως είναι το ένα μέρος της ιστορίας. Μια έρευνα του 2004 έδειξε πως οι εγκέφαλοι των ανθρώπων με χρόνιους πόνους στην πλάτη είναι μέχρι και 11% μικρότεροι από τους εγκεφάλους των υγιών ανθρώπων. Οι επιστήμονες δεν είναι βέβαιοι. «Ίσως φταίει το άγχος που προκαλεί μια ζωή με πόνο» λέει ο Βάνια Απκαριάν του πανεπιστημίου Northwestern. «Οι νευρώνες κουράζονται από την υπερδραστηριότητα».\nΤο σεξ και οι ημικρανίες πάνε μαζί Μπορεί να μην εξαφανίζει πλήρως τη φράση «όχι σήμερα, αγάπη μου…», αλλά μια έρευνα του 2006 έδειξε ότι όσοι υπέφεραν από ημικρανίες είχαν 20% περισσότερο σεξουαλικό πόθο από όσους υπέφεραν από έντονους πονοκεφάλους.\nΤα ευρήματα δείχνουν πως οι σεξουαλικές ορμές και οι ημικρανίες επηρεάζονται από την ίδια χημική ουσία του εγκεφάλου και, αν ερευνηθεί σε βάθος η σύνδεση μεταξύ τους, ίσως βρεθεί και θεραπεία – για τον πόνο φυσικά.\nΟι γυναίκες πονούν περισσότερο Όποιος άνδρας είδε γυναίκα να γεννά χωρίς νάρκωση ορκίζεται πως οι γυναίκες μπορούν να αντέξουν τα πάντα. Η αλήθεια όμως, κύριοι, πονάει το ανδρικό φύλο περισσότερο απ’ όσο φαντάζεστε. Οι γυναίκες έχουν περισσότερους νευρικούς υποδοχείς από τους άνδρες. Για παράδειγμα, οι γυναίκες έχουν 34 νευρικές ίνες ανά τετραγωνικό εκατοστό στο πρόσωπό τους, ενώ οι άνδρες έχουν μόλις 17. Επίσης, μια έρευνα έδειξε πως οι γυναίκες αναφέρουν περισσότερα περιστατικά πόνου στις ζωές τους και, σε σύγκριση με τους άνδρες, πονούν σε περισσότερες περιοχές του σώματός τους και για μεγαλύτερα χρονικά διαστήματα.\nΜερικά ζώα δεν νιώθουν τον πόνο μας Η Η σχετική με τα ζώα έρευνα θα μπορούσε να δώσει λύσεις να θεραπευτεί ο ανθρώπινος πόνος. Πάρτε για παράδειγμα το γυμνό αρουραίο, ένα άτριχο και σχεδόν τυφλό πλάσμα που ζει μέσα στη γη. Το 2008, μια έρευνα έδειξε πως το τρωκτικό αυτό δε νιώθει τον πόνο από οξέα ούτε το κάψιμο από τις κόκκινες πιπεριές. Αν οι ερευνητές βρουν το γιατί, ίσως βρουν και νέα αναλγητικά φάρμακα.


Pigogo: 5 νέες αλλαγές για μεγαλύτερη εξοικονόμηση χρημάτων - Saving Money\nPigogo: 5 νέες αλλαγές για μεγαλύτερη εξοικονόμηση χρημάτων\nWhat's NewΤελευταία ΝέαΤι "τρέχει" μέσα\nΤο PIGOGO.GR, το site που μπορείτε να πραγματοποιήσετε τις αγορές σαςonline σε πάνω από 440 συνεργαζόμενα e-shops με επώνυμα brands κερδίζοντας επιστροφή χρημάτων, προχώρησε σε 5 νέες αλλαγές στη σελίδα του για την καλύτερη και ταχύτερη εξοικονόμηση χρημάτων των χρηστών του.\nΈτσι, από αυτόν τον μήνα και έπειτα, όλοι οι χρήστες του PIGOGO.GR θα λαμβάνουν την επιστροφή χρημάτων που συγκεντρώνουν στον λογαριασμό τους πολύ πιο γρήγορα, σχεδόν στον μισό χρόνο σε σχέση με πριν αφού πλέον η διαδικασία πληρωμής έγινε πιο γρήγορη.\nΕπιπλέον, μέσα από το site του PIGOGO.GR οι πληρωμές επιστροφής χρημάτων σε τράπεζες Alpha Bank και Πειραιώς πραγματοποιούνται χωρίς έξοδα ή επιπλέον χρεώσεις, ανεξαρτήτως ποσού επιστροφής. Μέχρι τώρα, αυτή η δυνατότητα υπήρχε μόνο σε τραπεζικούς λογαριασμούς της τράπεζας Eurobank. Και μην ξεχνάτε πως στους VIVA Wallet λογαριασμούς, όλες οι πληρωμές γίνονται ανέξοδα από το πρώτο ευρώ.\nΚαι επειδή είναι αδύνατον να θυμάστε όλα τα καταστήματα του PIGOGO.GR πλέον σας παρέχεται η λύση που κάνει απλούστερη τη διαδικασία έρευνας. Το νέο browser extension του PIGOGO.GR, το Pigogo ALERT!, θα σας βοηθάει να μην χάνετε επιστροφή χρημάτων από καμία αγορά σας. Εγκαθιστώντας το Pigogo ALERT! στον browser σας, θα μπορείτε να ενημερώνεστε (μέσω ενός διακριτικού pop-up) κάθε φορά που επισκέπτεστε ένα από τα καταστήματα του PIGOGO.GR, ενώ θα μπορείτε να βρίσκετε όλες τις διαθέσιμες προσφορές ή κουπόνια του συγκεκριμένου καταστήματος. Το Pigogo ALERT! είναι διαθέσιμο σε Chrome και Firefox browsers.\nΑκόμα, το PIGOGO.GR καλύπτει πλέον όλους τους κλάδους των online αγορών σας, με περισσότερα από 440 ηλεκτρονικά καταστήματα για να μπορείτε να βρείτε οτιδήποτε ψάχνετε online…και οι εκπλήξεις δεν σταματούν εδώ, αφού ο Νοέμβριος κρύβει πολλές ακόμα. Αν δεν θέλετε να τις χάσετε, κάντε εγγραφή άμεσα στο PIGOGO.GR ώστε να λαμβάνετε όλα τα νέα μέσω του Newsletter.\nCASH BACKONLINE ΑΓΟΡΕΣPIGOGOΕΠΙΤΡΟΦΗ ΧΡΗΜΑΤΩΝ\nΣυμβουλές εξοικονόμησης για όλες τις λευκές συσκευές\n10 τρόποι να χαμηλώσεις τα ασφάλιστρά σου


Ντόντσιτς: Η απόλυτη “απογείωση” θα έρθει μέσω των... παπουτσιών! (photos) | Eurohoops\n2019-11-28T14:29:50+00:00 2019-11-28T14:29:50+00:00 2019-11-30T12:22:02+00:00.\nΟ Λούκα Ντόντσιτς είναι ο απόλυτος πρωταγωνιστής του ΝΒΑ και πλέον χρειάζεται κάτι ακόμα για να εκτοξευτεί στο 100%: ένα συμβόλαιο με αθλητική εταιρεία!\nΤο παιδί θαύμα του ευρωπαϊκού μπάσκετ άλλαξε. Ο Λούκα Ντόντσιτς δεν θυμίζει εδώ και πολύ καιρό τίποτα σε παιδί και η Ευρώπη επιβεβαιώνεται με τον πιο φανερό τρόπο πως ήταν πολύ λίγη για το αστείρευτο ταλέντο του. Πλέον, οι Αμερικανοί έχουν το προνόμιο να τον απολαμβάνουν κάθε βράδυ και πια εμείς είμαστε αυτοί που… παιδευόμαστε (λόγω διαφοράς ώρας) για να τον απολαύσουμε. Αλλά χαλάλι του!\nΣτη δεύτερη μόλις χρονιά του στο ΝΒΑ και έχοντας κατακτήσει τα πάντα στη Γηραιά ήπειρο, ο Ντόντσιτς κάνει ΜΥΘΙΚΑ πράγματα. Είναι με διαφορά το πιο ”hot” όνομα και έχει καταφέρει να επισκιάσει σε μεγάλο βαθμό τις τρομερές σεζόν των Γιάννη Αντετοκούνμπο, ΛεΜπρον Τζέιμς, Τζέιμς Χάρντεν και λοιπών αστέρων. Και πώς να μην το κάνει, όταν μετράει κατά μέσο όρο 31, πόντους, 10 ριμπάουντ και 9,5 ασίστ, με 7 triple-double σε 17 ματς;\nΗ αγωνιστική άνοδος είναι πλέον δεδομένη, όμως για να εδραιωθεί στο… stay system, οφείλει να γίνει σταρ με τα όλα του. Μπορεί να έχει αναγεννήσει το Ντάλας και να κάνει πιο αισιόδοξο το μέλλον του, όμως μιλάμε πάνω από όλα για μία καλογυαλισμένη βιομηχανία. Ένα άθλημα και πρωτίστως μία λίγκα, που το εμπορικό σκέλος ήταν, είναι και θα είναι, το νούμερο ένα ζητούμενο για τους ιθύνοντες και τους πρωταγωνιστές.\nΤις τελευταίες ημέρες, έχει έρθει στην επιφάνεια ένα πολύ σημαντικό ζήτημα, που αφορά τον Ντόντσιτς. Πρόκειται για έναν παικταρά πρώτης γραμμής, που όμως δεν έχει κάποιο συμβόλαιο με αθλητική εταιρεία, όπως ”επιβάλλεται” θα λέγαμε σε κάθε ανάλογη περίπτωση. Ο Σλοβένος φοράει συνεχώς παπούτσια διαφόρων εταιρειών, όπως οι Nike, Jordan, Puma, Under Armour κλπ, κάνοντας όλο τον κόσμο να αναρωτιέται: γιατί; Στη τελευταία του χρονιά στη Ρεάλ και τη rookie του στο ΝΒΑ, ο Ντόντσιτς συνεργαζόταν με τη Nike. Είχε υπογράψει διετές συμβόλαιο, το οποίο τελείωσε το περασμένο καλοκαίρι. Ανανέωση προφανώς δεν έγινε.\nLuka Doncic is wearing Puma tonight. Mavs player development coach God Shammgod has a Puma deal, but Dallas’ MVP candidate is a sneaker free agent. pic.twitter.com/8PI8U7KCEZ\nΤο ζήτημα λοιπόν είναι το εξής: υπάρχει ενδιαφέρον και ο παίκτης απλά… περιμένει τη κατάλληλη πρόταση ή η αγορά δεν κινείται τόσο γύρω του; Το δεύτερο εξ ορισμού αποκλείεται. Θα λέγαμε, βάσει λογικής (αν υπάρχει τέτοια) πως ο Ντόντσιτς συνειδητά δεν έχει επιλέξει κάποια εταιρεία και προτιμά στη παρούσα φάση να αγωνίζεται με τα τελευταία μοντέλα αρκετών brands. Το αποτέλεσμα παρόλα αυτά, είναι άξιο απορίας, μιας και οι εποχές που ζούμε και η αθλητική βιομηχανία του σήμερα, δεν έχουν καμία σχέση με το παρελθόν.\nΟι εταιρείες πλέον παίζουν τεράστιο ρόλο στα δρώμενα του εκάστοτε αθλήματος και πολλές φορές επιβάλλουν τη γνώμη τους σε πολλά πράγματα, που ίσως… δεν στέκουν. Θυμηθείτε για παράδειγμα το σήριαλ με τον νο. 23 στους Λέικερς. Η Nike βγήκε μπροστά και απαγόρευσε την αλλαγή του ΛεΜπρον με τον Άντονι Ντέιβις, γιατί πολύ απλά, θα της χαλούσε τα σχέδια!\nΌλοι οι παίκτες πρώτης γραμμής έχουν συμβόλαιο με μία εταιρεία που τους ντύνει και αν απομονώσουμε την αφρόκρεμα, θα συμπεράνουμε πως τέτοιους είδους (και ύψους) συμφωνίες, ανεβάζουν επίπεδο συλλογικά το ΝΒΑ. Φυσικά, έχουν τεράστιο αντίκτυπο και στις τσέπες των αθλητών. Αρκεί μία ματιά στις ετήσιες έρευνες του διάσημου περιοδικού Forbes, για να καταλάβουμε πως τα έσοδα από εμπορικά deals είναι πολύ μεγαλύτερα από αυτά που φέρνουν τα συμβόλαια με τις ομάδες. Και μιλάμε για μία εποχή, που τα franchises δεν διστάζουν να βάλουν βαθιά το χέρι στη τσέπη για να ικανοποιήσουν το εγώ του εκάστοτε παίκτη!\nYour Luka Doncic shoe alert pic.twitter.com/SS2IBTyEJo\n— Isaac Harris (@IsaacLHarris) November 2, 2019\nΛούκα όπως λέμε… Γιάννης!\nΔεν χωράει αμφιβολία πως αργά ή γρήγορα, θα επισφραγιστεί μία συμφωνία ανάμεσα στον Ντόντσιτς και έναν κολοσσό αθλητικού υλικού. Η περίπτωσή του μοιάζει κατά κάποιο τρόπο με εκείνη του Γιάννη Αντετοκούνμπο. Κυρίως στην ουσία. Στις 7/11/17, ο Έλληνας σούπερσταρ ανακοίνωσε την ανανέωση της συνεργασίας του με τη Nike. Όλοι ξέρουμε τί σημαίνει αυτό και τί ακολούθησε. Ο MVP, από τα… ψίχουλα που έπαιρνε από τον αμερικανικό κολοσσό, βάσει του πρώτου τους συμβολαίου, όταν ακόμα ήταν ένα prospect, έφτασε σε μία χρυσή συμφωνία, o MVP έγινε ο 22ος παίκτης που είδε να δημιουργείται signature shoe από την εν λόγω εταιρεία και αυτόματα έγινε ο πιο ακριβοπληρωμένος Ευρωπαίος από συνεργασία με αθλητική εταιρεία.\nΤο ”Greek Freak 1” έγινε το παπούτσι που απλά επισφράγισε την έναρξη της κυριαρχίας του στο ΝΒΑ, από όλες τις απόψεις και ο κολοσσός των ΗΠΑ στήριξε πάνω στον ηγέτη των Μπακς μία ολόκληρη καμπάνια, που έχει σαφή επιρροή από την Ελλάδα! Μπορεί αυτή η κίνηση να μοιάζει ασήμαντη ή αμελητέα για τον φίλαθλο κόσμο, όμως αυτό απέχει πολύ από τη πραγματικότητα. Ειδικά στην Αμερική, γνωρίζουν πως κάτι τέτοιο ανεβάζει κατακόρυφα το status quo ενός αθλητή, με τον Γιάννη να βάζει το όνομά του δίπλα στους πανίσχυρους εμπορικά ΝΒΑερς και να βλέπει το παπούτσι του στα πόδια εκατοντάδων παικτών, δείγμα πως το παιδί από τα Σεπόλια… γιγαντώθηκε! Δημιούργησε ένα προϊόν, που τώρα πια βρίσκεται σε όλα τα μήκη και πλάτη του κόσμου, σε κλειστά και ανοιχτά γήπεδα, με επαγγελματίες και μη παίκτες!\nΚαι κάπου εδώ μπαίνει στην εξίσωση ο Ντόντσιτς. Ο Greek Freak αναπτύχθηκε και έγινε ο πιο dominant παίκτης στο ΝΒΑ, έχοντας ένα τυπικό συμβόλαιο με εταιρεία, που δεν του έδινε πάνω από 30.000 δολάρια τον χρόνο, σύμφωνα με τα Μέσα. Με λίγα λόγια, η Nike τον έντυνε και τον είχε υπό την στέγη της, όμως δεν του είχε προσφέρει ακόμα ένα συμβόλαιο εφάμιλλο του εμπορικού impact που είχε από νωρίς ο Γιάννης.\nΚάτι παρόμοιο ισχύει για τον Ντόντσιτς. Ο 21χρονος Σλοβένος είναι… free agent και κάνει όσα κάνει, χωρίς να έχει τον πλέον βασικό χορηγό. Είναι βέβαιο πως έχει καταφέρει με τα κατορθώματά του, αλλά και με… τον τρόπο του, να προσελκύσει όλα τα βλέμματα των κολοσσών. Χωρίς να έχει σημασία το γιατί, συνεχίζει να ”τρελαίνει κόσμο” χωρίς να έχει ένα συμβόλαιο, χωρίς να έχει τη πιο ”βασική” χορηγία που υπάρχει στον σύγχρονο αθλητισμό. Κάτι που κάνει ακόμα πιο ενδιαφέρουσα τη περίπτωσή του. Γιατί πολύ απλά, μόλις δώσει τα χέρια με κάποια εταιρεία και βάλει την υπογραφή του σε ένα ”παχυλό” συμβόλαιο, τότε αυτόματα θα μπει στην ίδια εξίσωση με άλλους αστέρες.\nΜπορεί να μην βγάλει άμεσα κάποιο παπούτσι με το όνομά του, όμως και μόνο που θα φοράει τα παπούτσια και τα ρούχα μίας εταιρείας, εκείνη αυτόματα θα ξέρει πως έχει κερδίσει πολλά περισσότερα από μερικά δεκάδες εκατομμύρια. Θα έχει στις τάξεις της το νέο μεγάλο αστέρι του ΝΒΑ και όλοι οι εν δυνάμει πελάτες της, θα μπουν στην ουρά για τα νέα… ”Luka 1”!\nTags Γιαννης Αντετοκούνμπο Λούκα Ντόντσιτς


Για έβδομη συνεχόμενη χρονιά οι Πολίτες Εν Δράσει υλοποιούν την υπόσχεσή τους στα παιδιά της Μέριμνας και οργανώνουν το αποκριάτικο πάρτι για τους φίλους τους που τους περιμένουν όπως κάθε χρόνο τέτoιες μέρες για να συμμετάσχουν και αυτοί στη γιορτή της πόλης μας.\nΗ συμμετοχή στη δράση είναι ανοιχτή και σε όποιον θα ήθελε να δώσει και να πάρει ανιδιοτελή αγάπη, χαρά και μεγάλες αγκαλιές. Απαραίτητη προυπόθεση η αποκριάτικη αμφίεση, όσο περισσότερο μπορεί ο καθένας, και προεραιτικά η προσφορά καρναβαλικών στοιχείων στα παιδιά. Θα δοθούν επίσης σνακς και αναψυκτικά που θα προσφέρουν μέλη και φίλοι του συλλόγου.\nΓια τον καλύτερο συντονισμό της δράσης όσοι θα ήθελαν να συμμετάσχουν παρακαλούνται να απευθυνθούν στην Αρτεμις Διδάχου στο 2610.271482 και 6944.921610.\nΠληροφορίες για δημοσιογράφους: Βασίλης Νταλούκας 6972.088119


Xiaomi Amazfit 2: το «Stratos», διαθέσιμο ΤΩΡΑ στα 130€!! [coupon]\nXiaomi Amazfit 2: το «Stratos», διαθέσιμο ΤΩΡΑ στα 130€! [coupon]\nΔιαθέσιμο σε τιμή που δεν ξεπερνά τα 130€ θα βρουν όσοι ενδιαφέρονται για το Xiaomi Huami Amazfit Smartwatch 2, από το Banggood!\nΜας το ζητάτε… λυσσασμένα εδώ και εβδομάδες, αλλά ήταν δύσκολο να βρούμε προσφορές αφού η συσκευή δεν είχε ακόμα stock στα καταστήματα της αγοράς. Το Banggood κινήθηκε γρήγορα όμως και έχει το Xiaomi Huami Amazfit Smartwatch 2 στα 130€, αλλά μένουν ελάχιστα κομμάτια και ελπίζουμε να προλάβετε! Πάμε γρήγορα λοιπόν:\nTo Xiaomi Huami Amazfit Smartwatch 2 το βρήκαμε στα 130€ από το Banggood με το κουπόνι: 47am2 ! Κατά την παραγγελία επιλέξτε το Priority Direct Mail για αποφυγή τελωνείου!\nΑποκτήστε το Huami Amazfit Smartwatch 2 στα 130€ !\nNext post Xiaomi Mi Box S: με υποστήριξη 4K HDR (International έκδοση) στα 61€!\nPrevious post Lightinthebox: σημερινά deals σε Xiaomi Mi 8, Meizu Note 8, Honor Band 3 κ.α!\nOukitel WP5000: νέες περιπέτειες για την rugged συσκευή, απέναντι σε… σφυρί και αυτοκίνητο!\nChris, 13 Μαρτίου 2018


Opel Corsa 1.4 GSi με 150 άλογα\nΗ Opel προσπαθεί να σας δελεάσει με το νέο Corsa GSi. Μετά τις «ζεστές» μέρες των μοντέλων Insignia GSi που κυκλοφόρησαν πρόσφατα, το τελευταίο μέλος που εντάσσεται στην οικογένεια Corsa έχει εκείνα τα εφόδια που απαιτούνται για να σας βάλει το μικρόβιο στο μυαλό. Πάμε να δούμε τι προσφέρει αυτή η νέα έκδοση…\nΤο νέο Corsa GSi διαθέτει έναν υπερτροφοδοτούμενο κινητήρα 1,4 λίτρων ονομαστικής ισχύος 150 ίππων και ροπής 220 Nm. Συνδυάζεται με ένα εξατάχυτο μηχανικό κιβώτιο ταχυτήτων, το οποίο λέγεται ότι έχει βελτιωθεί στο έπακρο επιτρέποντας στο αυτοκίνητο να φτάσει στα 100 km/h από στάση σε 8,9 sec αναπτύσσοντας μέγιστη ταχύτητα 207 km/h. Το νέο Opel Corsa GSi δεν θα σπάσει κανένα ρεκόρ ταχύτητας, αλλά η απόδοση θα αποδειχθεί αρκετή για τον οδηγό να εξερευνήσει το σασί. Επιπλέον, η hot έκδοση του Corsa θα έχει εργοστασιακή κατανάλωση καυσίμου 6,2, 6,3 l/100 km με εκπομπές ρύπων CO2 143-147 g/km κατά μέσο όρο.\nΤο Corsa GSi, πατά στο ίδιο πλαίσιο με το OPC, υπόσχεται “εξαιρετικό χειρισμό και μικρές αποστάσεις φρεναρίσματος”, ειδικά όταν διατίθεται με τις προαιρετικές ζάντες αλουμινίου 18 ιντσών, με ελαστικά 215/40. Επίσης, ξεχωρίζει χάρη στον σπορ σχεδιασμό του εξωτερικού, ο οποίος διαθέτει μεγαλύτερες εισαγωγές αέρα, ένα δυναμικό καπό και διαμορφωμένα πλευρικά στοιχεία για λόγους αεροδυναμικής. Η Opel δηλώνει ότι η πίσω πτέρυγα “δημιουργεί πρόσθετη κάθετη δύναμη”. Η μάρκα που ανήκει στο PSA Group δεν έχει ακόμη δώσει εικόνες από το εσωτερικό του αυτοκινήτου, αλλά προκαταβολικά γνωρίζουμε πως διαθέτει προαιρετικά καθίσματα Recaro, σπορ τιμόνι, δερμάτινο επιλογέα ταχυτήτων και αλουμινένια πεντάλ.


Πικάντικα μπιφτέκια με σάλτσα μπάρμπεκιου - THERMISnews.gr\nHome / ΣΥΝΤΑΓΕΣ / Πικάντικα μπιφτέκια με σάλτσα μπάρμπεκιου\nΠροθερμαίνουμε το φούρνο στους 220° C στη λειτουργία του αέρα και καλύπτουμε ένα ρηχό ταψί με λαδόκολλα. Βγάζουμε το μείγμα από το ψυγείο και πλάθουμε 8 μεγάλα, μακρουλά μπιφτέκια σαν κεμπάπ. Τα αραδιάζουμε στο ταψί και ψήνουμε για περίπου 10 - 12 λεπτά, γυρίζοντάς τα τακτικά ώστε να ροδίσουν από όλες τις πλευρές.\nΕναλλακτικά, τα ψήνουμε στο γκριλ του φούρνου. Βγάζουμε τα μπιφτέκια και τα αφήνουμε σε ένα πιάτο. Στο ίδιο ταψί απλώνουμε τις πίτες, τις λαδώνουμε ελαφρώς και τις ψήνουμε για περίπου 1 λεπτό, ίσα να ζεσταθούν. Βγάζουμε τις πίτες από το φούρνο, απλώνουμε σε καθεμία λίγη από τη σάλτσα, το μπιφτέκι και μοιράζουμε τις πιπεριές και τις πατάτες. Τυλίγουμε, αν θέλουμε, την πίτα και σερβίρουμε.\nΠικάντικα μπιφτέκια με σάλτσα μπάρμπεκιου Reviewed by . on 3/05/2021 Rating: 5


Piranhaconda trailer: ...Αυτά είναι! - HORRORANT\nHome / English / Trailer / Piranhaconda trailer: ...Αυτά είναι!\nPiranhaconda trailer: ...Αυτά είναι!\nΜαΐου 11, 2012 English, Trailer\nΜε την ημερομηνία προβολής να μεταφέρεται για τις 16 Ιουνίο από το SyFy Cahnnel, η American World Pictures έβγαλε το επίσημο trailer του Piranhaconda, και είναι ό,τι θα μπορούσατε να περιμένετε από τους δημιουργούς του Sharktopus.\nΜισό ψάρι! Μισό φίδι! ολόκληρο killer!\nΣτην τελευταία ταινία του b-movies icon, Roger Corman, ένα υβριδικό πλάσμα - μισό πιράνχα και μισό ανακόντα - επιτίθεται σε ένα πλήρωμα ταινίας που κάνει γυρίσματα κοντά στη φωλιά της, όταν κάποιος από αυτούς κλέβει ένα αυγό του.\nΤώρα, θα πρέπει να ξεπεράσουν και να σκοτώσουν το θανατηφόρο piranhaconda και να σταματήσουν τον τρελό επιστήμονα που έκλεψε το αυγό, πριν γίνουν όλοι δείπνο.\nΠαίζουν οι Michael Madsen (Loosies) και Rachel Hunter.\nΔείτε στη συνέχεια το trailer.\nΓιατί και το Horrorant χρειάζεται το κάψιμό του.\nPiranhaconda trailer από Horrorant


Πώς θα παραμείνεις ακμαία ενώ νηστεύεις - ΤΑ ΝΕΑ\ntanea.gr > Γυναίκα > Πώς θα παραμείνεις ακμαία ενώ νηστεύεις\nΜια δίαιτα νηστείας σοκάρει το σώμα, ωστόσο καταναλώνοντας τον σωστό συνδυασμό τροφών μπορείς να παίρνεις την απαραίτητη ενέργεια και να διατηρήσεις ακμαίες τις δυνάμεις σου\nTANEA Team 16 Απριλίου 2019 | 15:01\nΗ νηστεία της Σαρακοστής είναι προσωπικό θέμα ωστόσο εφόσον αποφάσισες να την κάνεις, καλό είναι να γνωρίζεις κάποια βασικά πράγματα για να μπορέσεις να την τηρήσεις δύο εβδομάδες πριν το Πάσχα χωρίς να απολέσεις τις δυνάμεις σου καθώς σε μια δίαιτα νηστείας σίγουρα θα σοκάρεις το σώμα σου και το ζητούμενο είναι να συνεχίσεις να παίρνεις την απαραίτητη ενέργεια που σου αφαιρεί η αποχή από το κρέας. Έχουμε και λέμε:\nΗ πρόσληψη λαχανικών και φρούτων θα σου δώσουν τις απαραίτητες βιταμίνες, ιχνοστοιχεία, αντιοξειδωτικά και φυτικές ίνες, που θα σε θωρακίσουν από διάφορους ιούς της εποχής δεδομένου και του σκαμπανεβάσματος του καιρού, που σε κάνει να μην ξέρεις τι να βάλεις, με αποτέλεσμα να κινδυνεύεις να κρυώσεις. Παράλληλα η αποχή από ζωικά λιπαρά μειώνει τα επίπεδα χοληστερίνης και τριγλυκεριδίων στο αίμα και συμβάλει στην καλύτερη ρύθμιση του σακχάρου, της αρτηριακής πίεσης, αλλά και του εντέρου αποτοξινώνοντας τον οργανισμό σου.\nΑπό κει και πέρα, για να βοηθήσεις το σώμα σου να ανταποκριθεί καλό είναι να προνοήσεις για κάποια ζητήματα. Για παράδειγμα εάν έχεις ευερέθιστο έντερο η πρόληψη της δυσκοιλιότητας είναι ένα κύριο ζητούμενο. Η κατανάλωση φρέσκων φρούτων και ωμών λαχανικών και το πλιγούρι βρώμης θα κρατούν το έντερό σου σε ομαλή λειτουργία.\nΕξαιτίας της διαδικασίας αποτοξίνωσης μπορεί να έχεις ελαφριά αστάθεια, κόπωση ή υπνηλία. Θα σε βοηθήσει ο καφές και αν θεωρείς ότι τα χρειάζεσαι τα συμπληρώματα διατροφής. Απόφυγε τα συμπληρώματα πρωτεΐνης ή τα διαιτητικά ροφήματα με γλυκαντικές ουσίες.\nΈτσι ή αλλιώς πίνε πολλά υγρά και φυσικούς χυμούς για να μην αφυδατώνεσαι.\nΌσο για το πώς θα λάβεις την απαραίτητη πρωτεΐνη, της οποίας η έλλειψη θα επηρεάσει και τον μυϊκό σου ιστό, δεδομένου ότι θέλεις να συνεχίσεις και να αθλείσαι; Μπορείς απλά να υποκαταστήσεις τη ζωική πρωτεΐνη με νηστίσιμη ζωική ή αμιγώς φυτική. Κατανάλωσε θαλασσινά όπως χταπόδι, καλαμαράκι, γαρίδες και άλλα μαλάκια που περιέχουν ίδια ποιότητα πρωτεΐνης με αυτή του κρέατος, του ψαριού ή του κοτόπουλου και η οποία χωνεύεται πιο εύκολα.\nΠαράλληλα, μπορείς να τρως αμύγδαλα, φιστίκια και καρύδια, όπως και όσπρια, σόγια και σουσάμι ή χαλβά, που περιέχουν πρωτεΐνη, χαμηλότερης βιολογικής αξίας σε σχέση με του κρέατος, αλλά πρωτεΐνη.\nΣυνδυάζοντας σωστά όσπρια με δημητριακά, η πρωτεϊνική πρόσληψη του οργανισμού σου θα σου επιτρέπει να γυμνάζεσαι όπως και πριν τη νηστεία. Δεν έχεις παρά να τρως ρύζι και άλλα δημητριακά μαζί με φακές ή καλαμπόκι με ρεβίθια και βρώμη ή φασόλια με μαύρο ψωμί ολικής άλεσης.\nΙδανική επιλογή είναι και τα μανιτάρια τα οποία συνδυάζουν κατά 2/3 των θερμίδων τους υδατάνθρακες και το 1/3 την πρωτεΐνη.\nΥπάρχουν επίσης τα μακαρόνια, το ρύζι, ο χαλβάς για να διατηρείς την ενέργειά σου σε σταθερά επίπεδα. Απλά να θυμάσαι κατά τα γεύματά σου να μην ξεπερνάς τις ποσότητες. Εάν ταυτόχρονα μείνεις πιστή στη ρουτίνα της άθλησής σου ανεξάρτητα από το εάν πρόκειται για γυμναστήριο, περπάτημα κ.ο.κ. στο τέλος της Μεγάλης Εβδομάδας θα έχεις χάσει λίπος και οι μύες σου θα δείχνουν πιο γραμμωμένοι, οπότε μπορείς να γιορτάσεις ανανεωμένη και σωματικά.


Πιέρεια Μούσα: 07/20/12\nO έφηβος νευριάζει με τους γονείς του\nΠολλές φορές ένα έφηβος νευριάζει με τους γονείς του -γιατί αφού έχει μπει στην εφηβεία, έχει και τα δικά του προβλήματα- και έτσι ξεσπάει φωνάζοντας ότι τον...\nζάλισαν με τις συμβουλές τους ή τις κρίσεις τους.\nΝιώθει πίεση από το σχολείο, από τους φίλους, από την οικογένεια και έτσι ξεσπάει στα πιο κοντινά του πρόσωπα που δεν είναι άλλοι από τους γονείς του. Εσύ όμως ως γονιός πληγώνεσαι γιατί δεν θεωρείς ότι φταις σε κάτι, αφού κάνεις τα πάντα για να το βλέπεις χαρούμενο.\nΗ ψυχολόγος Αλεξάνδρα Καππάτου σου δίνει κάποιες σημαντικές συμβουλές...\nH φράση αυτή ακούγεται πολλές φορές, χωρίς απαραίτητα να έχει καμιά βαθύτερη σημασία. Oι έφηβοι έτσι κι αλλιώς «ζαλίζονται» εύκολα από τους μεγάλους. Πολλές φορές, λοιπόν, λένε «Άι παράτα με πια» και «Mε ζάλισες» χωρίς να τους φταίει σε τίποτε ο γονιός.\nKαμιά φορά, όμως, φράσεις όπως «Δε σας αντέχω άλλο» και «Παρατήστε με στην ησυχία μου πια» αποκαλύπτουν πως το παιδί πιθανώς υφίσταται ενοχλητική πίεση.\nOι γονείς καλό είναι να ξέρουν πού απευθύνεται αυτή η φράση. Ίσως κατά βάθος απευθύνεται σε καθηγητές που έχουν μεγάλες απαιτήσεις ή σε φίλους που επίσης ζητούν με τον τρόπο τους πολλά• ίσως απευθύνεται στο αγόρι ή στο κορίτσι με το οποίο σχετίζεται ερωτικά το παιδί τους ή σε έναν προπονητή αθλητικής δραστηριότητας κ.λπ.\n- Αναλογιστείτε μήπως άθελά σας πιέζετε το παιδί. Mήπως έχετε υπερβολικές απαιτήσεις από αυτό;\n- Σέβεστε τον προσωπικό χώρο του παιδιού σας; Mπορεί το παιδί να ακούσει τη μουσική που του αρέσει; Πόσο παρεμβαίνετε στις παρέες του ή στο χτένισμα και τα ρούχα του; Πόσο απαιτητικοί είστε στους βαθμούς του;\n- Bεβαιωθείτε ότι το παιδί σας δεν πιέζει αφόρητα τον εαυτό του, ώστε όχι μόνο να τα βγάζει πέρα με όλα, αλλά να έχει και καλές επιδόσεις.\n- Aν διαπιστώσετε ότι το παιδί σας αυτοπιέζεται, αναζητήστε βοήθεια από ειδικό.\n8 καλοκαιρινά γλυκά ιδανικά για τις… μεγάλες ζέστες!\nΣίγουρα πολλοί, αν όχι όλοι, από εμάς λατρεύουμε τα σφολιάτοειδή γλυκά, τα σιρόπια και τα σοκολατένια κέικ. Το καλοκαίρι όμως, ούτε το σώμα μας θέλουμε να φορτώνουμε με υπερβολικές θερμίδες, ούτε...\nκαι το σπίτι μας αντέχει τη ζέστη του αναμένου φούρνου.\nΠαρακάτω προτείνουμε μερικά γλυκά ιδανικά για τις μεγάλες ζέστες του καλοκαιριού, που δεν χρειάζονται ψήσιμο, βασίζονται κυρίως στα εποχιακά υλικά και τα φρούτα και απέχουν αιώνες από τους σιροπιαστούς μπακλαβάδες και τα κανταΐφια, που με 42 βαθμούς καύσωνα, σίγουρα δεν θέλουμε να δούμε ούτε στις φωτογραφίες από το ταξίδι μας… στην Κωνσταντινούπολη!\nCheesecake: ένα εύκολο και δροσιστικό θαύμα\nΣορμπέ: η προσωποποίηση της δροσιάς\nΦρουτοσαλάτα: η βασίλισσα του καλοκαιρινού τραπεζιού\nΠαγωτό: ο «ένοχος» βασιλιάς του καλοκαιριού\nΑν και το παγωτό θεωρείται –ίσως άδικα- το πιο ενοχοποιημένο καλοκαιρινό έδεσμα, αποτελεί αναμφισβήτητα τον μεγάλο πρωταγωνιστή των τραπεζιών μας. Είτε σε μορφή παγωτού χύμα, είτε σαν παγωτίνι, είτε ακόμα και σαν τούρτα παγωτό, ο παγωμένος αυτός πειρασμός μας δελεάζει σχεδόν καθημερινά. Γιατί λοιπόν, να τον αποφεύγουμε αφού μπορούμε να τον απολαύσουμε –με μέτρο πάντα- και να δροσίσουμε τις ζεστές μας ημέρες και νύχτες; Διαλέξτε κάποια φρουτένια γεύση, όπως παγωτό μπανάνα ή ανανά, μια πράσινη μπάλα παγωτό φιστίκι και φυσικά μια εξαιρετική στρατσιατέλα (για μια μικρή δόση σοκολάτας) και παραδοθείτε στον πειρασμό.\nΖελέ φρούτων: μια όαση δροσιάς στο ψυγείο μας\nΚορμός σοκολάτας: ένα καλοκαιρινό «μωσαϊκό» παντός καιρού\nΠάβλοβα: μια αέρινη μπαλαρίνα σε φτιαγμένη από ζάχαρη\nΜπισκοτοζελέ: παιδικές αναμνήσεις εν μέσω θέρους\nΘυμόμαστε σίγουρα το νόστιμο μπισκοτογλυκό που έφτιαχναν οι μαμάδες μας για να μην γκρινιάζουμε ζητώντας ασταμάτητα παγωτό. Έχει μπισκότα, κρέμα βανίλια και ζελέ φράουλα, τοποθετημένα σε στρώσεις. Σου γεμίζει εκτός από το στομάχι και το μάτι, καθώς τα χρώματά του θυμίζουν καλοκαίρι.\nΗ εγκυμοσύνη είναι όνειρο που έγινε πραγματικότητα. Την πρώτη φορά οι μητέρες είναι γεμάτες από ανησυχία, αναρίθμητα ερωτήματα και φόβο για τις αλλαγές που... συμβαίνουν στο σώμα τους, για τον τοκετό αλλά και για το άγνωστο που βρίσκεται μπροστά τους.\nΔιαβάστε τι περιλαμβάνουν τα μαθήματα ανώδυνου τοκετού ώστε να κρίνετε αν τα χρειάζεστε…\n8 καλοκαιρινά γλυκά ιδανικά για τις… μεγάλες ζέστε...


Τα περιουσιακά των συζύγων μετά το διαζύγιο ~ Διαζύγιο, διατροφή παιδιών, περιουσία, συναινετικό, επιμέλεια παιδιών νομοθεσία κόστος αντιδικία\nΔΙΑΖΥΓΙΟ ΚΑΙ ΠΕΡΙΟΥΣΙΑ\nMaster of Laws. e-mail: bm-bioxoi@otenet.gr\nΌλο και πιο πολλά είναι τα διαζύγια στην Ελλάδα, επομένως όλο και πιο συχνά εμφανίζεται η ανάγκη της ρύθμισης των περιουσιακών σχέσεων των συζύγων μετά το διαζύγιο. Ο κάθε σύζυγος δικαιούται να ασκήσει αγωγή στο δικαστήριο κατά του άλλου συζύγου ζητώντας μέρος της αυξήσεως της περιουσίας του άλλου συζύγου εντός προθεσμίας δύο ετών από τότε που λύθηκε ο μεταξύ τους γάμος. Εάν παρέλθει η προθεσμία αυτή, τότε ο σύζυγος χάνει το δικαιώμά του να ζητήσει συμμετοχή στα αποκτήματα του άλλου συζύγου.\nΗ βασική αρχή στην ρύθμιση των οικονομικών θεμάτων των (πρώην) συζύγων είναι ότι ο σύζυγος που συνέβαλε στην αύξηση της περιουσίας του άλλου συζύγου, όσο διήρκεσε ο μεταξύ τους γάμος, δικαιούται να λάβει πίσω όσα ωφελήθηκε ο άλλος σύζυγος από την συμβολή αυτή.\nΗ μέτρηση της αύξησης της περιουσίας του ενός συζύγου γίνεται ως εξής: Υπολογίζεται πρώτα ποιά ήταν η αξία όλων των περιουσιακών στοιχείων του κατά την ημέρα που έλαβε χώρα ο γάμος. Ακολούθως, υπολογίζεται η αξία της περιουσίας του κατά τον χρόνο της λύσης του γάμου, δηλ. του διαζυγίου. Εάν έχει προκύψει αύξηση, τότε ο άλλος σύζυγος δικαιούται να ζητήσει ένα μέρος της αυξήσεως αυτής, αναλόγως του πόσο συνέβαλε στην αύξηση αυτή. Δεν υπολογίζονται στην αύξηση κληρονομιές ή δωρεές που έλαβε ο σύζυγος όσο διαρκούσε ο γάμος, ούτε τα χρήματα που τυχόν εισέπραξε από την πώληση περιουσίας που είχε λάβει από κληρονομιά ή δωρεά.\nΕπί παραδείγματι, εάν κατά τον χρόνο του γάμου του ο ένας σύζυγος είχε περιουσία, ήτοι κινητά, ακίνητα, τραπεζικούς λογαριασμούς, μετοχές κλπ. αξίας 180.000 ευρώ, ενώ κατά τον χρόνο του διαζυγίου η περιουσία του αποτιμάται σε 330.000 ευρώ, η αύξηση της περιουσίας του είναι 330.000 μείον 180.000 = 150.000 ευρώ. Επί των 150.000 ευρώ ο άλλος σύζυγος δικαιούται να ζητήσει το ποσοστό κατά το οποίο συνέβαλε με οποιονδήποτε τρόπο στην αύξηση αυτή.\nΟ νόμος στην Ελλάδα ξεκινάει από το ότι ο κάθε σύζυγος δικαιούται το 1/3 επί της αυξήσεως της περιουσίας του άλλου συζύγου κατά την διάρκεια του γάμου. Επομένως, στο παράδειγμά μας, εάν η αύξηση της περιουσίας του ενός συζύγου ήταν 150.000 ευρώ, ο νόμος επιτρέπει στον άλλον να αξιώσει κατ’ αρχάς το 1/3, δηλ. 50.000 ευρώ. Αυτό όμως δεν απαγορεύει στον κάθε σύζυγο να αποδείξει ότι η συμμετοχή του άλλου συζύγου ήταν μικρότερη ή μεγαλύτερη από το 1/3. Ο σύζυγος του οποίου η περιουσία αυξήθηκε μπορεί να αποδείξει ότι ο άλλος σύζυγος δεν τον βοήθησε καθόλου κατά την διάρκεια της κοινής ζωής τους, άρα ότι ο άλλος δεν δικαιούται ούτε το 1/3. Ο άλλος σύζυγος, αντιθέτως, θα επιδιώξει να αποδείξει ότι συνέβαλε πολύ περισσότερο από το αναμενόμενο στην αύξηση της περιουσίας του άλλου συζύγου, άρα δικαιούται ποσοστού μεγαλύτερου του 1/3, πχ. δικαιούται το μισό της αυξήσεως της περιουσίας του άλλου.\nΣτην υπ΄αριθ. 1105/2007 απόφαση του Αρείου Πάγου προέκυψε ζήτημα εάν στην αξία της περιουσίας που έχει ο ένας σύζυγος κατά τον χρόνο του διαζυγίου πρέπει να υπολογισθεί και ο κοινός λογαριασμός που έχει με κάποιον τρίτον, π.χ. έναν συνεταίρο του, ή ένα συγγενικό του πρόσωπο.\nΤο δικαστήριο απάντησε στο ερώτημα κατ’ αρχάς καταφατικώς, λέγοντας ότι αφού ο σύζυγος δικαιούται να πάρει από την τράπεζα από τον κοινό τραπεζικό λογαριασμό ακόμα και ολόκληρο το ποσό του λογαριασμού, ασφαλώς και πρέπει αυτό το ποσό να προστεθεί στην αξία της περιουσίας τους. Ωστόσο, ο Άρειος Πάγος διευκρίνισε ότι ο σύζυγος που έχει τον κοινό λογαριασμό με τον τρίτον, μπορεί να αποδείξει ότι από τα χρήματα του κοινού λογαρισμού δεν δικαιούται ολόκληρο το ποσό, αλλά μόνο ένα τμήμα του. Μπορεί δηλαδή να αποδείξει ότι ο κοινός λογαριασμός είναι με τον συνεταίρο του σε μία εταιρεία, ότι ο κοινός λογαριασμός περιλαμβάνει τα κέρδη τους από την κοινή τους επιχείρηση και ότι κατά το καταστατικό της εταιρείας τους ο σύζυγος έχει λαμβάνειν μόνο το 35% των κερδών.\nΕάν ο ισχυρισμός αυτός αποδειχθεί αληθής, τότε στην περιουσία του συζύγου δεν θα υπολογισθεί ολόκληρο το ποσό του κοινού λογαριασμού, αλλά μόνο το 35% του ποσού αυτού. Το 35% του κοινού λογαριασμού θα προστεθεί στα άλλα περιουσιακά στοιχεία που έχει κατά τον χρόνο του διαζυγίου ο σύζυγος και αφού αφαιρεθεί η αξία της περιουσίας που είχε όταν έγινε ο γάμος, θα εξευρεθεί το πόσο αυξήθηκε η περιουσία του. Επί του ποσού της αυξήσεως, ο άλλος σύζυγος θα επιδιώξει να λάβει όσο μεγαλύτερο τμήμα, ακόμα και πάνω από το 1/3, ενώ ο σύζυγος του οποίου αυξήθηκε η περιουσία θα επιδιώξει να ελαχιστοποιήσει την συμμετοχή του άλλου συζύγου στην αύξηση αυτή.


Προδόθηκε από την άμυνα του - Redaroume.gr\nΑρχική/ΜΠΑΣΚΕΤ/Προδόθηκε από την άμυνα του\nO Ολυμπιακός μακρυά από τον καλό εαυτό του δεν κατάφερε να ακολουθήσει το γρήγορο παιχνίδι της Μακάμπι αλλά ούτε και να σταματήσει Σκότι Ουίλμπεκιν, με αποτέλεσμα να γνωρίσει την ήττα με 65-90 στο Στάδιο Ειρήνης και Φιλίας. Οι ερυθρόλευκοι έτσι σπατάλησαν τον θρίαμβο της περασμένης Τετάρτης στην Μόσχα και βρίσκονται στο 2-4 στην Euroleague.\nΟι “ερυθρόλευκοι” προηγήθηκαν με 9-2 στο 3′, όμως, αμυντικά κενά και άστοχα σουτ επέτρεψαν στην Μακάμπι να φέρει τα πάνω κάτω και να κλείσει την 1η περίοδο προηγούμενη με 21-24. Βασιζόμενοι στην περιφερειακή τους ευστοχία οι παίκτες του Γιάννη Σφαιρόπουλου αύξησαν ακόμη περισσότερο τις αποστάσεις (30-40 στο 15′ και 35-45 στο 19′). Με φόλοου του Σάσα Βεζένκοφ, μια καλή άμυνα από τον ίδιο και ένα τρίποντο στην εκπνοή από τον Κέβιν Πάντερ, ο Ολυμπιακός απάντησε με ένα σερί 5-0 και μείωσε στους 5π. (40-45), με την ολοκλήρωση του πρώτου εικοσαλέπτου.\nΣτην επανάληψη, ο Ολυμπιακός μείωσε στο καλάθι με τρίποντο του Πολ (43-45), όμως, οι Ισραηλινοί -που εξακολούθησαν να “πυροβολούν” από τα 6.75μ.- ανέκτησαν τον απόλυτο έλεγχο και μετέτρεψαν την αναμέτρηση σε παράσταση για έναν ρόλο. Εκμεταλλευόμενοι την κακή άμυνα των “ερυθρολεύκων”, αλλά και τις κακές επιθετικές τους επιλογές, εκτόξευσαν την διαφορά στους 20π. (61-81, στο 36′) και “καθάρισαν” με άνεση το διπλό.\nΑπό τους νικητές ξεχώρισαν οι Σκότι Ουίλμπεκιν, Όμρι Κάσπι και Τάιλερ Ντόρσει, ενώ ο νωθρός Ολυμπιακός τα περίμενε όλα από τους Μπράντον Πολ και Γιώργο Πρίντεζη.\nΚουντoύρης, Καραπαπάς στον σύνδεσμο των οπαδών Θρύλου στην Ξάνθη\n«Κατοστάρα» για την Εφές πριν τον Ολυμπιακό


Εισαγωγή στα Μηνύματα (ΑΕΘΖ: Ιστορικό)\nΕλληνικά » Ιστορικό » Εισαγωγή στα Μηνύματα »\nΌταν ο Θεός μιλάει στα μηνύματα αυτά, δεν μπορούμε παρά να διακρίνουμε τον τόνο της ελπίδας που μας δίνει. Ναι, θα μας επιπλήξει πολλές φορές αφού είναι ο Πατέρας και, όπως κάθε πατέρας που επιπλήττει τα παιδιά του όποτε σφάλλουν, έτσι κάνει και ο Ουράνιος Πατέρας μας. Το κάνει όμως με αγάπη, επειδή, Εκείνος είναι η Αγάπη και μας έπλασε από αγάπη για να την ανταποδώσουμε σ' Εκείνον.\nΤα μηνύματα αυτά αποκαλύπτουν την οικεία εικόνα του Θεού προς τα πλάσματα του. Από τον καθένα μας ζητά ν' αποκτήσουμε επίσης οικειότητα μαζί Του, για να μπορέσουμε να Τον γνωρίσουμε. Ωστόσο, μας υπενθυμίζει να μη λησμονούμε ποτέ ότι είναι Αγιος και να ασκούμεθα στο "φόβο του Θεού".\nΤα μηνύματα είναι ένα κάλεσμα στ' αληθινά μας θεμέλια και υπενθύμιση του Λόγου Του και της ύπαρξης Του. Καθώς ο Ίδιος ο Θεός είπε: "Να τους πεις ότι το μήνυμα αυτό δεν τους δίνεται για να τους εντυπωσιάσει, αλλά για να τους κάνει να συνειδητοποιήσουν την κατεπείγουσα ανάγκη της μεταστροφής τους, τη σοβαρότητα της κατάστασης της ψυχής τους, πόσο σπουδαίο είναι ν' αλλάξουν ζωή και να ζήσουν άγια".\nΣτα μηνύματα αυτά ο Χριστός κάνει έκκληση για την ένωση των εκκλησιών, ειδικά για την ενοποίηση της ημερομηνίας του Πάσχα. Μέσα στα μηνύματα υπάρχουν πολλές αναφορές στη μεγάλη αποστασία που έχει προαναφέρει ο Αγιος Παύλος στη 2 Θεσσ., κ2 και στο πνεύμα της ανταρσίας των ημερών μας, που είναι τόσο ισχυρό. Αυτό το πνεύμα της ανταρσίας έχει τώρα εισχωρήσει μέσα στην εκκλησία σαν καπνός, επηρεάζοντας επισκόπους και ιερείς (καθολικούς) ώστε να στραφούν εναντίον του ποιμένα τους (Πάπα). Ο Χριστός τους καλεί να επιστρέψουν, να μείνουν πιστοί στον Πάπα. Τώρα όμως πλησιάζει ο θρίαμβος εναντίον του κακού και οι Δύο Καρδιές (η Αμωμη Καρδιά της Μαρίας και η Ιερή Καρδιά του Ιησού) θα θριαμβεύσουν πάνω στο κακό.\nΚαλούμεθα να αναγνωρίσουμε την παρουσία του Χριστού στη θεότητα του και στη Θεία Ευχαριστία και να αναγνωρίσουμε τη Μαρία ως Μητέρα του Θεού. Υπάρχουν πάνω από πέντε χιλιάδες αναφορές στο Αγιο Πνεύμα και εμβριθείς διδασκαλίες για τη δράση του Αγίου Πνεύματος.\nΚατόπιν ο Θεός αποκαλύπτει προφητικά μηνύματα σχετικά με την εκκλησία της Ρωσίας, λέγοντας ότι η Ρωσία θα είναι η χώρα που θα Τον δοξάσει περισσότερο από κάθε άλλη και ότι θα τεθεί επικεφαλής (πνευματικά) πολλών εθνών. Περισσότερο όμως εντυπωσιάζει στα μηνύματα αυτά η στοργή που μας δείχνει ο Θεός, αποκαλύπτοντας την άπειρη αγαθότητα Του και το άπειρο Έλεος Του. Περιγράφοντας το Θεό, ο Ιησούς μας δίνει την ακόλουθη εικόνα: "Ο Πατέρας Μου είναι ένας βασιλιάς, κι όμως τόσο μητρικός, ένας Κριτής κι όμως τόσο στοργικός και τρυφερός. Είναι το Αλφα και το Ωμέγα, κι όμως τόσο πράος".\nΜε αυτά τα μηνύματα ο Θεός προσπαθεί ν' αναστήσει μέσα μας ότι έχει πεθάνει. Μας κατακλύζει με το Αγιο Πνεύμα Του για μας ξαναφέρει κοντά Του, για να ζήσουμε μία Αληθινή εν Αυτώ Ζωή. Μας υπόσχεται ότι σύντομα θα συμβεί μία έκχυση του Αγίου Πνεύματος πάνω στην ανθρωπότητα, όπως δεν έγινε ποτέ πριν στην ιστορία, που θα μεταμορφώσει όλη τη γη. Προς αυτή την ελπίδα προσβλέπουμε όλοι.\nΟ Ιησούς Χριστός στα μηνύματα, μας ερμηνεύει πολλά κεφάλαια των Γραφών από το βιβλίο της Αποκάλυψης και το βιβλίο του Προφήτη Δανιήλ.\nΓιατί ο Θεός επιθυμεί να μας αποκαλυφθεί με τόση δύναμη και πάλι στους καιρούς μας, αν όχι για να μας σώσει; Σε ένα μήνυμα λέει: "Κοιτάζω σήμερα τη γη και εύχομαι να μην το είχα κάνει… Τα μάτια Μου βλέπουν ότι δεν ήθελα ποτέ να δω και τα αυτιά Μου ακούν ότι ανέκαθεν φοβόμουν μήπως ακούσω! Η πατρική Μου καρδιά βυθίζεται στη λύπη: Έπλασα τον άνθρωπο κατ' εικόνα μου, όμως υποβίβασαν τους εαυτούς τους και σήμερα, τόσο πολλοί απ' αυτούς μοιάζουν του θηρίου! (του σατανά). Η καρδιά μου υποφέρει, επειδή κοιτάζω ως τα πέρατα της γης και αυτά που βλέπω δεν είναι ότι η καρδιά μου επιθυμεί...ο Πατέρας σας εξουσιάζει τα πάντα, όχι όμως και την ελευθερία σας, και ο άνθρωπος έχει διαστρεβλώσει την ελευθερία του..."\nΓια το λόγο αυτό, ο Θεός και Δημιουργός μας πρέπει να επέμβει ακόμη μια φορά, στις μέρες μας.\nΜαζί με τις Δύο Καρδιές,\nΑρχή ανάγνωσης των Μηνυμάτων


Ανακαλύψτε τον προορισμό Center District Israel | Booking.com\nΣτην επόμενη επίσκεψή σας στον προορισμό Center District Israel, κάντε τα εξής: παραλία, εστιατόρια και φαγητό!\nΣτην επόμενη επίσκεψή σας στην πόλη Νετάνια, κάντε τα εξής: παραλία, περίπατος στην παραλία και θάλασσα!\nΔοκιμάστε την πόλη Rechovot για το επόμενο ταξίδι σας! Απολαύστε φιλόξενοι άνθρωποι, φαγητό και χαλάρωση όσο βρίσκεστε εκεί.\nΤο Island Suites βρίσκεται στην παραλία και είναι ένας πύργος 30 ορόφων στη Νετάνια. Διαθέτει πισίνα και πολύ μεγάλες σουίτες με μεγάλο μπαλκόνι και θέα στη Μεσόγειο Θάλασσα. Παρέχεται δωρεάν Wi-Fi. «I had a wonderful stay at the island hotel, the view from the 20th floor was breath taking, the staff were extremely helpful and the cleanliness was also very good, the service at the swimming pool was amazing luxurious showers and dressing rooms. I would recommend this to everyone and looking forward to another stay in the hotel!!!»\nΑπολαύστε νυχτερινή ζωή, παραλία και εκλεκτά εστιατόρια στο επόμενο ταξίδι σας στην πόλη Rishon LeẔiyyon!\nΗ πόλη Mazkeret Batya έχει λάβει υψηλή βαθμολογία από ταξιδιώτες για γαλήνη, χαλάρωση και ατμόσφαιρα.\nΔοκιμάστε την πόλη Yehud για το επόμενο ταξίδι σας! Απολαύστε γαλήνη, οικονομικός και φιλόξενοι άνθρωποι όσο βρίσκεστε εκεί.\nSitriyya - η ιδανική απόδραση για χαλάρωση, ρομάντζο και εξοχή!\nKibbutz Shefayim - η ιδανική απόδραση για φύση, γαλήνη και αρχαία σημεία ενδιαφέροντος!


ΠΑΝΑΓΙΟΝ ΟΡΘΟΔΟΞΩΝ ΑΓΙΩΝ: Νεομάρτυς Βαλέριος Γκαφένκου\n- Αυτή τη νύχτα αγρυπνούσα. Περίμενα να ακούσω τη μελωδία από τα κάλαντα που συνέθετα. Ήθελα να είναι πολύ ωραία. Την έψαλλα στο νου μου. Την αισθάνθηκα να κατεβαίνει από τους ουρανούς. Λοιπόν, ήμουν άγρυπνος, νηφάλιος και ήρεμος όταν ξαφνικά είδα ότι έχω στο χέρι τη φωτογραφία της Σέτας (της δεσποινίδας που είχε αγαπήσει). Κατάπληκτος από το γεγονός, σήκωσα τα μάτια μου και στην άκρη του κρεβατιού είδα την Παναγία, ντυμένη στα λευκά, όρθια, ζωντανή, πραγματική. Ήταν χωρίς το Βρέφος. Η παρουσία της μου φαινόταν ζωντανή. Η Παναγία ήταν πραγματικά δίπλα μου. Ήμουν πολύ ευτυχής. Είχα ξεχάσει τα πάντα. Τότε Αυτή μου είπε:\nΠηγή κειμένου για την εμφάνιση της Παναγίας: Ιωάννη Ιανολίδε, Συνταρακτικά περιστατικά φυλακισμένων Ρουμάνων Ομολογητών και Μαρτύρων του 20ου αιώνα, εκδ. Ορθόδοξος Κυψέλη, Θεσσαλονίκη 2009, σ. 170-171.\nΠηγή για τις φωτογραφίες-εικόνες: Icoana Noilor Martiri ai pământului Românesc, Editura Bonifaciu, Bacău 2009\nΑναρτήθηκε από Areti Maurogianni στις 2/28/2014 12:22:00 π.μ.\nΤου Αγίου Μεγαλομάρτυρος Θεοδώρου του Τήρωνος\nΤΟ ΠΡΩΤΟ ΘΑΥΜΑ ΑΠΟ ΤΟΝ ΑΓ. ΜΕΛΕΤΙΟ\nΟΙ 6 ΑΓΙΕΣ ΤΟΥ ΝΤΙΒΕΕΒΟ ΜΕ ΤΟ ΑΦΘΑΡΤΟ ΛΕΙΨΑΝΟ\nΘαύματα Αγίου Ιερομάρτυρος Παρθενίου Επισκόπου Λαμ...\nΟ ΑΓΙΟΣ ΠΑΡΘΕΝΙΟΣ - ΕΠΙΣΚΟΠΟΣ ΛΑΜΨΑΚΟΥ Ο ΘΑΥΜΑΤΟΥΡ...\nΑΓΙΟΣ ΠΑΡΘΕΝΙΟΣ: Ο ΠΡΟΣΤΑΤΗΣ ΤΩΝ ΚΑΡΚΙΝΟΠΑΘΩΝ (Εορ...\nΔΙΚΑΙΟΣ ΣΥΜΕΩΝ Ο ΘΕΟΔΟΧΟΣ\nΜΙΚΡΟ ΕΙΚΟΝΟΛΟΓΙΚΟ ΑΦΙΕΡΩΜΑΜΙΚΡΟ\nΉ Υπαπαντή του Κυρίου ημών Ιησού Χριστού (2 Φεβρου...


ερλιχιωση | vetcure.gr\nΈνα από τα σοβαροτερα νοσήματα που μπορει να προσληφθει ενας σκυλος , είναι η ερλιχίωση.\nΠροκαλείται από το ενδοκυτταρικό παράσιτο του γένους Erlichia. Ο υγιής σκύλος μολύνεται μέσω μολυσμένου τσιμπουριού και τα τσιμπούρια μολύνονται όταν τσιμπήσουν μολυσμένο σκύλο. Τα τσιμπούρια κυκλοφορούν κυρίως τους θερμούς μήνες του έτους.\nΗ ερλιχίωση εμφανίζεται με τρεις μορφές. Την οξεία, την υποκλινική και τη χρόνια μορφή. Μετά τη μόλυνση του σκύλου εξελίσσεται η οξεία μορφή με μη ειδικά συμπτώματα όπως πυρετό, ανορεξία, κατάπτωση, και λεμφαδενοπάθεια καθως και πιθανες αιμορραγιες απο τη μυτη. Αν το νόσημα σε αυτή τη φάση δεν γίνει αντιληπτό και το ζώο μείνει χωρίς αντιβιοτική αγωγή, ακολουθεί η υποκλινική μορφή, κατά την οποία ο σκύλος εμφανίζεται υγιής χωρίς συγκεκριμένη συμτωματολογία. Υπάρχουν όμως σκύλοι που θα εκδηλώσουν την χρόνια μορφή του νοσήματος. Αυτοί πάσχουν σοβαρά με κύριο χαρακτηριστικό την προσβολή του μυελού των οστών και την αδυναμία παραγωγής ερυθρών και λευκών αιμοσφαιρίων καθώς και αιμοπεταλίων. Εμφανίζονται επίσης συμπτώματα από τους οφθαλμούς, τις αρθρώσεις και εντονες διαταραχες στην πηκτικοτητα του αιματος με προκληση αιμορραγιων και εκχυμωσεων-πετεχειων κυριως στα ουλα.\nΈνας σκύλος μπορεί να θεραπευτεί πλήρως στην οξεία και στην υποκλινική μορφή της νόσου. Η θεραπεία γίνεται με αντιβιοτικά (δοξυκυκλινη)για ενα μηνα περιπου και βοηθητικα με κορτιζονούχα και αναβολικα σκευάσματα. Στη χρόνια μορφή η νόσος είναι δύσκολο να αντιμετωπιστεί και πολλές φορές απαιτείται μετάγγιση αίματος.\nΗ πρόληψη βασίζεται στη χρήση εντομοαπωθητικών κολλάρων, εντομοαπωθητικών αμπουλών . Χρήσιμο είναι, να γίνεται τακτικός αιματολογικός έλεγχος (1 – 2 φορές το χρόνο) .


Τα θυρανοίξια του Ιερού Ναού της Παναγίας Μαντζαβινάτων - Εφημερίδα Κεφαλονιά\nΠρωτοστατούντος του Σεβασμιότατου Κεφαλληνίας κ.κ. Δημητρίου και την παρουσία πολύ κόσμου πραγματοποιήθηκαν τα θυρανοίξια του Ιερού Ναού της Παναγίας της Κουγιότισσας των Μαντζαβινάτων.\nΤα Κυριακάτα, όπου βρίσκεται σήμερα ο ναός, ήταν ένας οικισμός που αναφέρεται από το 1563, δίπλα στο σημερινό χωριό των Μαντζαβινάτων και σύμφωνα με την παλιά απογραφή του 16ου αιώνα , είχε: 26 ικανούς για δουλειά άνδρες, 49 γυναίκες και κορίτσια, 17 αγόρια, 6 γέρους. Ο ιστορικός ναός των Κυριακάτων είχε υποστεί πολλές και μεγάλες βλάβες με τους σεισμούς του 2014, αλλά με τη άοκνη φροντίδα του Εκκλησιαστικού Συμβουλίου έφτασε στη στιγμή να πραγματοποιηθούν τα θυρανοίξια και ο ναός να ξαναλειτουργήσει για τους Μαντζαβινάδες και όχι μόνο. Η έγνοια του ιερέα Ιωάννη Φραγκισκάτου έγινε ένας μεγάλος αγώνας για να ολοκληρωθεί η αποκατάσταση του ιερού ναού. Κοντά του το Εκκλησιαστικό Συμβούλιο: Παναγής Ατσάρος, Αντώνιος Έρτσος , Χαράλαμπος Ζερβός και Ιωαννάτος Παναγής, τον βοήθησαν και το αποτέλεσμα στάθηκε ευλογημένο από τον αγώνα τους. Στην τελετή των Θυρανοιξίων συλλειτούργησαν μαζί με τον μητροπολίτη μας οι: π. Ιωάννης Φραγκισκάτος που είναι και εφημέριος του ναού, π. Νικόλαος Σωτήρας, π. Πρόδρομος από την Ιερά Μητρόπολη Νέας Ιωνίας, και οι δυο διάκονοι της Μητρόπολης Κεφαλληνίας.\nΟ ναός έτυχε της οικονομικής στήριξης της υπηρεσίας Τ.Α.Σ. , πρωτίστως όμως από τη μεγάλη οικονομική βοήθεια του Παναγή Ατσάρου. Εντοιχισμένη ενεπίγραφη πλάκα σε τοίχο του ναού που έγινε με τη φροντίδα του εφημέριου Ιωάννη Φραγκισκάτου, μνημονεύει την αμέριστη βοήθεια, που «οικοδόμησε» και πάλι το ναό. Επίσης, πέρα από τις προαναφερόμενες βοήθειες και αρωγές για την αναστύλωση του ναού, βοήθησαν πολλοί και πολλές, επώνυμοι και ανώνυμοι, με προσωπική εργασία και πολύ μεράκι, Μαντζαβινάδες και όχι μόνο. Για τις καλές πράξεις βοηθείας προς τον οίκο του Θεού μας, ας μνημονεύουμε με πολλές ευχαριστίες την οποιαδήποτε ευεργεσίας τους.\nΞεκινάει το Σαρανταλείτουργο στις 14 Νοεμβρίου\nΠρόγραμμα εορτής Αγ. Παντελεήμονα Πουλάτων


Πώς επηρεάζει η μπλε ακτινοβολία το δέρμα σου - Savoir Ville\nΠώς επηρεάζει η μπλε ακτινοβολία το δέρμα σου\nby ioulia nizamidou/ Μάρτιος 8, 2019\nΥπάρχουν πολλά και διαφορετικά μήκη κύματος φωτός. Από τη μια μεριά του φάσματος υπάρχουν οι ακτινοβολίες υψηλής συχνότητας τις οποίες δεν μπορούμε να δούμε όπως οι ακτίνες UV και από την άλλη μεριά υπάρχει το ορατό φως. Το φως αυτό δηλαδή με το οποίο βλέπουμε έξω κατά τη διάρκεια της ημέρας και που αποτελείται από πολλά χρώματα συνθέτοντας το ορατό λευκό φως. Στην περίπτωση των ηλεκτρονικών συσκευών ένα από αυτά τα χρώματα που εκπέμπονται είναι το μπλε ή μωβ. Ονομάζεται υψηλής ενέργειας ορατό φως.\nΤι αντίκτυπο έχει στην επιδερμίδα μας;\nΔεν υπάρχει μια εντελώς ξεκάθαρη απάντηση σε αυτό το ερώτημα. Μιας και διεξάγονται ακόμη πολλές έρευνες ώστε να γίνει απολύτως κατανοητή η επίδραση της μπλε ακτινοβολίας στην επιδερμίδα μας. Παρόλα αυτά, οι συνεχείς έρευνες έχουν δείξει πως η ακτινοβολία αυξάνει το οξειδωτικό στρες δημιουργώντας ελεύθερες ρίζες στο δέρμα μας. Που σε βάθος χρόνου προκαλούν πρόωρη γήρανση. Επίσης, εάν η επιδερμίδα σου είναι πιο επιρρεπής στις πανάδες, να ξέρεις ότι μπορούν να προκληθούν και από το μπλε φως. Όταν μάλιστα έρχεται απευθείας σε επαφή με το δέρμα. Δυστυχώς η ακτινοβολία αυτή διεισδύει ακόμη βαθύτερα στο δέρμα μας από ότι οι ακτίνες του ήλιου επηρεάζοντας την παραγωγή κολλαγόνου και ελαστίνης. Τέλος, σίγουρα έχεις παρατηρήσει πως μετά από μια σειρά ή βίντεο στο YouTube δεν μπορεί να σε πιάσει ο ύπνος. Αυτό συμβαίνει μιας και το μπλε φως αποδιοργανώνει τον οργανισμό δίνοντας το σήμα πως ακόμη έξω είναι μέρα. Οπότε δεν σταματά τις μηχανές του σώματός μας. Έτσι την επόμενη ήμερα φαινόμαστε διπλά κουρασμένες. Και η διαδικασία ανάπλασης του δέρματος έχει διακοπεί.\nΤο μπλε φως όμως έχει και τη θετική του πλευρά. Η κυριότερη πηγή μπλε φωτός είναι ο ίδιος ο ήλιος που ρυθμίζει τον κιρκάδιο ρυθμό. Τον κύκλο του ύπνου δηλαδή, την διάθεση αλλά και την μνήμη. Επίσης, όσοι υποφέρουν από έντονη ακμή το μπλε ρυθμιζόμενης έντασης φως μπορεί να βελτιώσει αυτή την ανισορροπία του δέρματος πάντα υπό την επίβλεψη του δερματολόγου.\nΠώς να λάβεις τα μέτρα σου\nΝομίζω είναι προφανές πως ένα βασικό βήμα είναι η μείωση των ωρών που περνάς παίζοντας με το κινητό. Καλό θα ήταν το βράδυ να επιλέγεις το “night mode” όπου κάνει το φως περισσότερο κίτρινο από ότι μπλε. Από τη μεριά της περιποίησης ένα αντιοξειδωτικό serum θα ήταν μια καλή αρχή όπως και η καθημερνή εφαρμογή της νέας γενιάς αντηλιακών που μας προστατεύουν και από τη μπλε ακτινοβολία.


o cosmos mas: 02/10/16\nΤα μανιτάρια αποτελούν από τις πιο διαιτητικές αλλά και πολύτιμες τροφές στη φύση. Είναι πλούσια σε νερό και πρωτεΐνη. Μια συνταγή για μια εύκολη, νόστιμη και γρήγορη μανιταρόπιτα χωρίς φύλλο, για να απολαύσετε αγγαπημένα σας μανιτάρια.\n400 γρ. ανάμικτα κίτρινα τυριά χαμηλών λιπαρών τριμμένα [γκούντα, ρεγγάτο, τσένταρ]\n1 κρεμμύδι μέτριο ξερό\nΤρίβουμε τα τυριά από χοντρό τρίφτη και ψιλοκόβουμε τα μανιτάρια.\nΤο ανακατεύουμε για 2-3 λεπτά και στη συνέχεια προσθέτουμε τα μανιτάρια. Τα ανακατεύουμε για 7-8 λεπτά και αποσύρουμε από τη φωτιά.\nΑφήνουμε να κρυώσουν ελαφρά και προσθέτουμε τα τυριά, τα αυγά καλά χτυπημένα και στη συνέχεια ρίχνουμε το γιαούρτι.\nΑφού ανακατέψουμε καλά, προσθέτουμε το αλεύρι μαζί με τo baking powder.\nΤελευταία ρίχνουμε τη μαργαρίνη την οποία έχουμε ζεστάνει ελαφρά ώστε να είναι πολύ μαλακή και να αναμιχθεί καλά με το μείγμα μας.\nΛαδώνουμε καλά ένα ταψί ή πυρέξ με ελαιόλαδο, ρίχνουμε μέσα το μείγμα της μανιταρόπιτας και ψήνουμε στους 180 βαθμούς μέχρι να ροδίσει.\nστις Φεβρουαρίου 10, 2016 Δεν υπάρχουν σχόλια: Σύνδεσμοι σε αυτήν την ανάρτηση\nΓιατί η αγάπη βρίσκεται στα μικρά πράγματα της ζωής\nΤο LoveByte βοηθάει πολλά ζευγάρια να είναι μαζί ακόμη κι όταν είναι μακριά από το 2014 αλλά δεν πρόκειται απλά για μια σχεδιαστική εφαρμογή. Η αγάπη είναι ένα… κόμικ στο ίντερνετ και έχει γίνει ένα από τα αγαπημένα για όσους έχουν χτυπηθεί από τα βέλη του Θεού Έρωτα.\n«Η εφαρμογή έχει σκοπό να βοηθήσει ζευγάρια να μείνουν ενωμένα και να δημιουργήσουν τη δική τους ιστορία αγάπης, τεκμηριωμένη με ευτυχισμένες αναμνήσεις από τον δικό τους χώρο. Ξεκινήσαμε αυτές τις μικρές ιστορίες για να συλλάβουμε τις διαφορετικές ερμηνείες της αγάπης και τις ιδιαίτερες σχέσεις και στιγμές που μοιράζονται οι ερωτευμένοι.» δήλωσε το LoveByte.\nΠερισσότερες πληροφορίες lovebytes.us\nΓιατί η αγάπη βρίσκεται στα μικρά πράγματα της ζωή...